புதினையும் ஜிங்பிங்கையும் சந்திக்க போகிறேன்

வாஷிங்டன்,

ஜூன் மாதத்தில் ரஷ்ய அதிபர் புதினையும் சீன அதிபர் ஜி ஜிங்பிங்கையும் சந்திக்க போகிறேன் என்று அமெரிக்க அதிபர் டொனால்ட் டிரம்ப் தெரி வித்துள்ளார். ஜப்பானில் அடுத்த (ஜூன்) மாதம் ஜி 20 நாடுகளின் உச்சி மாநாடு நடைபெறுகிறது. இந்த மாநாட்டில் ஜி 20 நாடுகளின் கூட்டமைப்பில் அங்கம் வகிக்கும் அமெரிக்கா, ரஷ்யா, சீனா, இந்தியா, ஜப்பான் உள்ளிட்ட நாடுகளின் தலைவர்கள் பங்கேற்கின்றனர்.

இந்த மாநாட்டுக்கு இடையே,  சீன அதிபர் ஜி ஜிங்பிங்கையும் ரஷ்ய அதிபர் விளாடிமிர் புதினையும் சந்திக்க உள்ளதாக ரஷ்ய அதிபர் டொனால்ட் டிரம்ப் செய்தியாளர்களுக்கு பேட்டி அளிக்கையில் தெரிவித்தார்.  சீனாவுக்கும் அமெரிக்காவுக்கும் இடையேயான வர்த்தகப்போர் நாளுக்கு நாள் முற்றிவரும் இந்த சூழலில், இரு தலைவர்களின் சந்திப்பு பெரும் எதிர்பார்ப்பை ஏற்படுத்தியுள்ளது.

வெள்ளை மாளிகையில், செய்தியாளர்களுக்கு பேட்டி அளித்த டொனால்ட் டிரம்ப்,  நீங்கள் அறிந்து இருந்தப்படியே, அடுத்த (ஜூன்) மாதம் ஜப்பானில் நடைபெறும் ஜி 20 மாநாட்டில் சீன அதிபரையும், ரஷ்ய தலைவரையும் சந்திக்க உள்ளேன்.  இந்த சந்திப்பு பயனுள்ளதாக அமையும் என்று நான் கருது கிறேன் என்றார்.


அதிபர் தேர்தல்: ராஜபக்சே சகோதரர்கள் இடையே போட்டி தீவிரம்

கொழும்பு, ஜன. 16- இலங்கையில் அடுத்த அதிபர் தேர்தலில் போட்டியிடுவதற்கு ராஜபக்சே சகோதரர்களிடையே கடும் போட்டி வெடித்துள்ளது.அதிபர் தேர்தல் களத்தில் குதிக்கத் தானும் தயாராக இருப்பதாக நாடாளுமன்றத்தின் முன்னாள் சபாநாயகரும் மகிந்த ராஜபக்சேயின் சகோதரருமான சமல் ராஜ பக்சே தெரிவித்துள்ளார்.

ராஜபகக்சே சகோதர்களில் மூத்தவரான முன்னாள் சபாநாயகர் சமல் ராஜபக்ச ஊடகவியலாளர்களிடம் பேசிய போது இவ்வாறு தெரிவித்துள்ளார்.அதே வேளை மக்கள் தயார் என்றால் அதிபர் தேர்தலில் போட்டியிடத் தயாராக இருப்பதாக ராஜபக்சே சகோதரர்களில் இளையவரான கோத்தாபய ராஜபக்சே கூறியுள்ளார்.

ராஜபக்சே குடும்பத்தைச் சேர்ந்த ஒருவரே பொது ஜன முன்னணியில் வேட்பாளராக அதிபர் தேர்தலில் போட்டியிடுவார் என்றும் அவர் யார் என்பதை இப்போது வெளியிட முடியாது எனவும் சில நாட்களுக்கு முன்னதாக சமல் ராஜபக்சே கூறியிருந்தார்.சமல் ராஜபக்சேயின் இந்தக் கருத்து ராஜபக்சே குடும்பத்துக்குள்ளேயே அதிபர் பதவிக்கான போட்டி தீவிரம் அடைந்துள்ளது என்பதையே காட்டுவதாக அரசியல் வட்டாரங்கள் கூறின.


ஆட்டுக்கறி குழம்பில் மாட்டுக்கறியைக் கலப்பதா?

பி.ஏ.கந்தையா தெலுக் இந்தான், இங்குள்ள உணவகத்தில் ஆட்டுக்கறியில் மாட்டுக் கறியைக் கலந்து விற்பனை செய்ததாக 1983ஆம் ஆண்டு சட்டத்தின் கீழ் குற்றம் சாட்டப் பட்ட உணவக உரிமையாளரான சுப்பிரமணியம் ராமுலு என்பவருக்கு இங்குள்ள மாஜிஸ்திரேட் நீதிமன்றத்தில் 4,500 வெள்ளி அபராதம் கட்டத் தவறினால் 5 மாதச் சிறைத்தண்டனை விதித்து தீர்ப்பு கூறப்பட்டது. இத்தீர்ப்பினை மாஜிஸ்திரேட் இந்தான் நூருல் ஃபரேனா பிந்தி ஜைனல் அபிடின் வழங்கினார். குற்றம் சாட்டப்பட்ட சுப்பிர மணியத்தின் சார்பில் பிரபல வழக்கறிஞர் சிவநேசனும் அவருக்கு உதவியாக இளம் வழக்கறிஞர் பிரான்சிஸ் சின்னப்பனும் ஆஜராகினர்.பிராசிகியூஷன் சார்பில் சுகாதார அமைச்சைச் சேர்ந்த குமார குருபரன் ஆஜராகியிருந்தார். குற்றம் சாட் டப்பட்ட சுப்பிர மணியம் இங்குள்ள பண்டார் பாருவில் செயல்பட்டு வந்த அவரின் ஹைதரா பாத் கறி ஹவுஸ்சில் கடந்த 2015ஆம் ஆண்டு டிசம்பர் மாதம் 9ஆம் தேதி தம்முடைய உணவகத்தில் ஆட்டுக்கறியில் மாட்டுக்கறியைக் கலந்து விற்பனை செய்ததாகக் குற்றம் சாட்டப்பட்டது. சுப் பிரமணியம் குற்றச்சாட்டை மறுத்து விசாரணை கோரியிருந்தார். இவ்வழக்கில் சுப்பிரமணியம் குற்றவாளி என்று பிராசிகியூஷன் தரப்பு போதிய ஆதாரப்பூர்வ சாட்சியங்களுடன் நிரூபித்துள்ளதால் இவருக்கு 4,500 வெள்ளி அபராதம் விதிப்பதாகவும் கட்டத் தவறினால் ஐந்து மாத சிறைத்தண்டனை விதிப்பதாகவும் மாஜிஸ்திரேட் இந்தான் நூருல் ஃபரேனா பிந்தி ஜைனல் அபிடின் வழங்கினார். இந்த வழக்கினை ஈப்போ உயர்நீதிமன்றத்தில் மேல் முறையீடு செய்யவிருப்பதாக குறிப்பிட்ட வழக்கறிஞர் சிவநேசன், மலேசிய இந்திய உணவ கங்களுக்கு எதிராக செய்யாத குற்றத்திற்கு இன்று தண்டனை வழங்கப்பட்டுள்ளது.இதனைக் கருப்பு தினமாக அனுசரிக்க வேண்டும். எந்த வொரு உண்மையான இந்துவும் மாட்டுக்கறியைக் கையால் கூட தொடமாட்டார்கள். அப்படிப்பட்ட இந்து ஒருவ ருக்கு எதிராக இந்தத் தண்டனை வழங்கப்பட்டுள்ளது. இவருடன் சேர்த்து தெலுக் இந்தான் நகரில் ஜாலான்பண்டார் வெண் ணிலா விலாஸ் உணவகம் பாபா நாசி கண்டார் ஜாலான் மங்கிஸ் பாறு விலாஸ் உணவகம் ஆகிய உணவக உரிமை யாளர்களுக்கு எதிராகவும் இதே போன்று வழக்கு தொடுக்குப்பட்டுள்ளது. இவர்களுக்கு எதிரான வழக்கு விசாரணை பிறகு ஒரு நாளில் நடைபெறும்.


பிரதமர் தனது சொந்த விவரங்களை அறிவிக்க வேண்டும்.

பெட்டாலிங் ஜெயா பிரதமர் டத்தோஸ்ரீ நஜீப்பும் இவருக்கு அடுத்தபடியாக பிரதமராக வரப் போகிறவர்களும் சரி தங்களின் சொத்து விவரங்களை மலேசிய ஊழல் தடுப்பு ஆணையத்திடம் அறிவிக்க வேண்டும். டிரான்ஸ்பேரன்சி இண்டர்நேஷனல் மலேசியா இவ்வாறு அறைகூவல் விடுத்துள்ளது. அண்மையில் ஊழலில் சம்பந்தப்பட்ட அநேக அரசு அதிகாரிகளை ஊழல் தடுப்பு ஆணையம் கைது செய்துள்ளது. இதனை கருத்தில் கொண்டு பார்க்கும் போது பிரதமர் டத்தோஸ்ரீ நஜீப் இந்த விஷயத்தில் ஒரு முன்னுதாரணமாக திகழ வேண்டும் என்று டிரான்ஸ்பேரன்சி இண்டர்நேஷனல் மலேசியாவின் தலைவர் அக்பார் சர்தார் வலியுறுத்தினார். நிர்வாகம், சட்டத்துறை, நீதித்துறை, அரசுத்துறை ஆகியவற்றை சார்ந்தவர்கள் அனைவரும் சொத்து விவரங்களை பிரகடனம் செய்ய மாட்டேன் என்று அடம்பிடிக்கலாகாது. பிரதமர், துணைப்பிரதமர், அமைச்சர்கள், மந்திரி புசார்கள், முதலமைச்சர்கள், ஆட்சிக்குழு உறுப்பினர்கள், நீதிபதிகள், சட்டத்துறைத் தலைவர், தேசிய போலீஸ் படைத் தலைவர், மலேசிய ஆயுதப்படையின் தளபதி ஆகியோர் தங்களின் சொத்து விவரங்களை அறிவிக்க வேண்டும். இவர்கள் எல்லாம் உயர் பதவிகளை வகிக்கிறார்கள். பொது நலனை முன்னிட்டு இவர்களின் சொத்து விவரங்கள் எல்லாம் கண்காணிக்கப்பட வேண்டிய ஒன்று என்றார் அவர்.


கைலியுடன் வகுப்பில் அமரவைத்து மாணவன் அவமானப்படுத்தப் பட்டான்

(உலுசிலாங்கூர்) இறுக்கமான சிலுவாரை அணிந்திருந்ததாக கூறி, இடைநிலைப்பள்ளியைச் சேர்ந்த இந்திய மாணவனை கைலியை அணியச் செய்து அவமானப்படுத்திய ஆசிரியர் ஒருவர், பிறகு அவனின் பள்ளிச் சிலுவாரை திரும்ப கொடுக்காமல் வீட்டிற்கு சென்று விட்டதால் கைலியை அணிந்து கொண்டே வீட்டிற்குச் சென்ற அந்த மாணவன் தன் தாயாரிடம் கூறி அழுதது இங்கு பெரும் பரபரப்பை ஏற்படுத்தியுள்ளது. புக்கிட் புருந்தோங், புக்கிட் செந்தோசா 2 இடைநிலைப் பள்ளியில், இறுக்கமான கால் சட்டையை அணிந்திருப்பதாக மாணவன் ஜெகதீஸ்வரன் மீது குற் றஞ்சாட்டிய கட்டொழுங்கு ஆசிரியர் கால் சட்டையிலுள்ள நூலினை அகற்றுமாறு பணித்ததோடு பள்ளி முடியும் வரை லுங்கியை அணிய வைத்தது அராஜகமான செயல் என தமிழர் ஒற்றுமை குடும்ப இயக்க துணைத் தலைவர் தினேஷ் கூறினார். நேற்று முன்தினம் பிற்பகல் மணி 1.00க்கு நடைபெற்ற பள்ளி சபை கூடலுக்குப் பிறகு படிவம் இரண்டில் பயிலும் மாணவன் ஜெகதீஸ்வரனை கட் டொழுங்கு ஆசிரியர் அஸ்ருல் அழைத்துள்ளார். அவர் நீ அணிந்திருக்கும் கால் சட்டை இறுக்கமாக இருக்கின்றது, அதனைக் கழற்றி இறுக்கமான பகுதி யிலுள்ள நூலினை அறுத்து தளர்த்துமாறு பணித்துள்ளார். அதுவரை மாற்று உடுப்பாக அணிந்து கொள்வதற்கு லுங்கி ஒன்றினை வழங்கியுள்ளார். இறுக்கமான பகுதியினை தளர்த்திய பின் கால் சட்டையை ஆசிரியரிடம் மாணவன் ஒப்படைத்துள்ளான். மாலை மணி 6.30 வரை காத்திருந்தும் கால்சட்டையை ஆசிரியர் கொடுக்க வராததால் மாணவன் அவரைத் தேடிச் சென்றுள்ளான். கட்டொழுங்கு ஆசிரியர் வீட்டுக்குச் சென்று விட்டதாகவும் அவரது அலமாரி சாவியும் இல்லாததால் வேறு வழியின்றி ஜெகதீஸ்வரன் லுங்கியுடன் வீடு வந்து சேர்ந்துள்ளான். வீட்டுக்கு அழுது கொண்டே வந்த மகனது நிலையைக் கண்ட தாயார் பதறிப் போயுள்ளார். லுங்கியுடன் இருந்ததால் சிற்றுண்டி உண்பதற்குக் கூட செல் லாமல் அவமானத்தால் பள்ளி நேரம் முழுதும் வகுப்பிலேயே இருந்திருக்கிறான். இந்த நிலைக்கு ஆளாக்கிய அந்த கட்டொழுங்கு ஆசிரியர், மனித நேய மில்லாத ஆசிரியர் என சாடிய தாயார் மாலை மணி 7.15 அளவில் புக்கிட் செந்தோசா காவல் நிலையத்தில் அவர் மீது புகார் கொடுத்துள்ளார். இறுக்கமான கால் சட்டை அணிந்த தன் மகனுக்கு ரோத்தான் அடி கொடுத்திருக்கலாம், வீட்டுக்கு திருப்பி அனுப்பியிருக்கலாம் அல்லது பெற்றோரிடம் தெரிவித்திருக்கலாம். அதை விடுத்து லுங்கியை அணியச் சொல்லி அவமானப்படுத்துவது அத்துமீறிய செயல் என தாயார் சாடினார். ஜெகதீஸ்வரனுக்கு ஏற்பட்ட நிலையைக் கேட்டறிந்த தினேஷ் காவல் துறையில் புகார் செய்வதற்கும் நேற்று பள்ளியின் முதல்வரை சந்திப்பதற்கும் ஏற் பாடுகளை செய்துள்ளதாகக் கூறினார். துணை கல்வி அமைச்சர் ப.கமலநாதன் நாடளுமன்ற உறுப்பினராக இருக்கும் உலுசிலாங்கூர் தொகுதியில் இத் தகைய சம்பவம் நடந்துள்ளதால், அராஜகமான முறையில் நடந்து கொண்ட கட்டொழுங்கு ஆசிரியர் மீது கல்வி அமைச்சு கடுமையான நடவடிக்கை எடுக்க வேண்டுமென தினேஷ் செல்வராஜ் வலியுறுத்தினார்.


இந்துக்களின் பண்பாட்டுக் கூறுகள் மீது தாக்குதல் !

கோலாலம்பூர், நவ. 4-

பட்டர் வொர்த், தாசேக் குளுகோர் கம்போங் செலாமாட் தேசிய இடைநிலைப் பள்ளியில் முதலாம் படிவ 13 வயது மாணவி ஒருவர், தவறான காலணியை அணிந்து வந்ததற்காக அந்த மாணவியை மாணவர் ஒன்றுகூடலின்போது கரடுமுரடான தரையில் முழங்காலிட வைத்ததுடன், கைகளையும் உயர்த்தச் சொல்லி தண்டனை கொடுத்த ஒரு மூத்த ஆசிரியை, அந்த ஏழை மாணவிமீது சமய ரீதியாகவும் இந்துக்களின் பண்பாட்டுக் கூறுகள்மீதும் தாக்குதல் தொடுத்துள்ளதற்கு மலேசிய இந்து சங்கம் கண்டனம் தெரிவிக்கிறது என்று அதன் தேசியத் தலைவர் தங்க. கணேசன் தெரிவித்துள்ளார்.

அப்பாவால் காலணி வாங்கிக் கொடுக்க முடியவில்லை என்று தன் பிஞ்சு உள்ளத்தை மறைக்கத் தெரியாமல் அப்படியே திறந்து காட்டிய அந்த ஏழை மாணவி மீது நெஞ்சில் ஈரமில்லாத ஒரு மூத்த ஆசிரியர் மூர்க்கத்தனம் புரிந்துள்ளார். பள்ளிக்கு வரும் மாணவர்களிடம் ஆசிரியர்கள் பெற்றோரைப் போலவும் நடந்து கொள்ள வேண்டும். தேர்வில் புள்ளிகளைப் பெறுவதற்கான கல்வியை மட்டும் போதிப்பது ஆசிரியர்தம் பணி இல்லை. கனிவும் பரிவும் கொண்டு ஆதரிக்கும் பெற்றோரைப் போல அரவணைக்கும் பண்பு நலனும் வேண்டும். பெரும்பாலான ஆசிரியர்கள் நாட்டில் அப்படித்தான் செயல்படுகின்றனர்.

வணக்கத்திற்குரிய அத்தகைய ஆசிரியப் பெருமக்களால்தான், நாளைய சமுதாயத்தின் தலைவர்கள் பள்ளியில் உருவாக்கப்படுகிறனர். ஆனால், மனதில் அன்பையும் பொதுவான பண்பு நிலையையும் தொலைத்துவிட்ட ஒரு மூத்த ஆசிரியை காலணிக்கான தண்டனையை பொதுவெளியில் கொடுத்ததுடன் மனம் ஆறாமல், அந்த இந்து மாணவி கையில் கட்டி இருந்த சாமிக் கயிற்றையும் வெட்டச் சொல்லி இருக்கிறார். இந்துப் பெண்கள் தம் நெற்றியில் திலகம் இடுவதும் திருநீறு அணிவதும் வழக்கம். அந்த வகையில் சம்பந்தப்பட்ட முதலாம் படிவ மாணவி அணிந்திருந்த கறுப்புப் பொட்டை அகற்றச் சொல்லி இருக்கிறார்.
இதனால், மிரண்டுபோன அந்த மாணவி பள்ளி செல்லவே அச்சம் தெரிவித்திருப்பதுடன், இதன் தொடர்பில் தாசேக் குளுகோர் காவல் நிலையத்தில் புகாரும் செய்யப்பட்டுள்ளது.

மலேசிய இந்து சங்க பினாங்கு மாநிலத் தலைவர் மோகன், தேசியப் பொருளாளர் முனியாண்டி மற்றொரு பொறுப்பாளர் முனீஸ்வரன் உள்ளிட்டவர்கள் இதன் தொடர்பில் நடவடிக்கை மேற்கொண்டுள்ளனர். அதேவேளை, சம்பந்தப்பட்ட ஆசிரியை மீது கல்வி அமைச்சு உரிய நடவடிக்கை எடுக்க வேண்டும் என்று கேட்டுக் கொண்டுள்ள பினாங்கு மாநில முதல்வர் சௌ கோன் இயோவ், துணை முதல்வரும் மாநில கல்விக் குழு தலைவருமான பேராசிரியர் பி.இராமசாமி ஆகியோருக்கு நன்றி தெரிவிப்பதாகவும் இதன் தொடர்பில் தங்க. கணேசன் வெளியிட்டுள்ள அறிக்கையில் தெரிவித்துள்ளார்.


சர்ச்சைகளுக்கு மத்தியிலும் பேஸ்புக் நிறுவனத்தின் வருமானம் உயர்வு

நியூயார்க்,

சமூக வலைதளங்களில் மிகப்பிரபலம் பெற்றது பேஸ்புக் தான். உலகம் முழுவதிலும் கோடிக்கணக்கான  பயனாளர்களை இந்த நிறுவனம் கொண்டு ள்ளது.  இந்த நிறுவனம், விளம்பரம் உள்ளிட்டவை பல்வேறு வருவாய் ஆதாரங்கள் மூலம் பில்லியன் டாலர் கணக்கில் வருவாயை அள்ளுகிறது. ஆனால், அண்மையில் , பேஸ்புக் நிறுவனம் பயனர்களின் தனிப்பட்ட தகவலில் சமரசம் செய்து கொண்டதாக வெளியான தகவல் உலக முழுவதும் பேஸ்புக் பயன்படுத்துபவர்கள் மத்தியில் அதிர்வலைகளை ஏற்படுத்தியது.

பேஸ்புக் நிறுவனம் மூலமாக பயனர்களின் தனிப்பட்ட தகவல்கள் பகிரப்பட்டதை பேஸ்புக் நிறுவனர் மார்க்சூகர்பெர்க்கும் ஒப்புக்கொண்டார். மேலும், இனிமேல், இத்தகைய தவறுகள் நடக்காத வண்ணம்  உரிய நடவடிக்கைகள் எடுக்கப்படும் என்று உறுதி அளித்தார். பேஸ்புக் நிறுவனம் தனது பயன்பா ட்டாளர்களின் தனிப்பட்ட தரவுகளை பாதுகாப்பதில் அஜாக்கிரதையாக இருந்ததால், அந்த நிறுவனத்தின் மீதான நம்பகத்தன்மை பெரும் கேள்விக்குள்ளா க்கப்பட்டது.

ஆனால், பேஸ்புக் நிறுவனம் மீது எழுந்த இத்தகைய சர்ச்சைகள், அதன் வருவாயை எந்த விதத்திலும் பாதிக்கவில்லை என்பது தெரியவந்துள்ளது. சொல்லப்போனால், முன்னெப்போதும் இல்லாத அளவுக்கு பேஸ்புக் நிறுவனத்தின் காலாண்டு வருவானம் 49 சதவீதம் அளவுக்கு அதிகரித்து 12 பில்லி யன் அமெரிக்க டாலராக உள்ளது. நிகர இலாபம் 65 சதவீதம் அதிகரித்துள்ளது.

பேஸ்புக் நிறுவனத்தின், சிஇஒ மார்க் சூகர்பெர்க் வெளியிட்டுள்ள அறிக்கையில், பல்வேறு முக்கிய சவால்களை கடந்து, நமது நிறுவனம் 2018 ஆம் ஆண்டு வலுவான துவக்கத்தை பெற்றுள்ளது”என்று தெரிவித்து உள்ளார்.


பெஸ்தினோ முதலீட்டாளர்களுக்கு 1000 ஏக்கர் நிலம்!

பெஸ்தினோ தங்க முதலீட்டுத்திட்டத்தில் பாதிக்கப்பட்டுள்ள முதலீட்டாளர்களின் வாழ்வாதாரத்திற்கு உதவ பேரா அரசு 1000 ஏக்கர் விவசாய நிலத்தை அடையாளம் காணும்படி பேரா மந்திரி புசார் அலுவலகம் பணித்திருப்பதாக பெஸ்தினோ முதலீடு மீட்புக் குழு இங்கு தெரிவித்தது. வெ. 1.41 கோடி முத லீட்டில் பெரும்பாலும் இந்தியர்களைக் கொண்டு நடத்தப்பட்ட பெஸ்தினோ தங்க முதலீட்டுத்திட்டம் தோல்வி கண்டதைத் தொடர்ந்து பலர் பாதிப்புக்குள்ளானார்கள். இம்முதலீட்டை மீட்கும் நோக்கத்தில் நீதிமன்றத்தில் வழக்கு தொடுக்கப்பட்டிருக்கிறது. இவ்விவகாரத்தில் முதலீட்டாளர்கள் குறிப்பாக பேரா வாழ் முதலீட்டாளர்கள் வாழ்வாதாரம் பாதிக்கப்பட்டுள்ளதை தொடர்ந்து அவர்கள் விவசாயம் கால் நடைவளர்ப்பில் கூட்டுறவு முறையில் ஈடுபடுவதற்கு 1000 ஏக்கர் நிலம் தேவைப்படுவதாகக் கூறி பேரா மந்திரி புசாரின் கவனத்திற்கு மனு சமர்ப்பிக்கப்பட்டது. இம்மனுவை பெற்றுக் கொண்ட பேரா மந்திரி புசார் அலுவலகம் தொலைபேசியில் தொடர்பு கொண்டு 1,000 ஏக்கர் விவசாயம் செய்வதற்கான நிலத்தை அடையாளம் கண்டு மனு செய்ய பணித்திருக்கிறது என்று அண்மையில் பெஸ்தினோ முதலீட்டாளர்கள் சந்திப்புக் கூட்டத்தில் தெரிவிக்கப்பட்டது. நீதி மன்ற நடவடிக்கை ஒரு புறமிருக்க முதலீட்டாளர்கள் வாழ்வாதாரத்திற்கு விவசாயத்தில் ஈடுபாடுகாட்டுவதற்கு அனைத்து முயற்சிகளும் எடுக்கப்படும் என்று மலேசிய சோசியலிஸ்ட் கட்சி தேசியத் துணைத் தலைவர் சரஸ்வதி கூறினார். பாதிக்கப்பட்ட முதலீட்டாளர்களுக்கு விவசாயம் செய்வதற்கு முதல் சலுகை வழங்கப்படும். இதற்காக கூட்டுறவு கழகம் ஒன்று விரைவில் அமைக் கப்படும் என்று பெஸ்தினோ முதலீடு மீட்பு பணிக்குழுவைச் சேர்ந்த வழக்கறிஞர் குணசேகரன் கூறினார்.


’தேமுதிக என்பதற்கு ஆபாசமாக, அறுவறுக்கத்தக்க வார்த்தையில் அர்த்தம் சொல்லிவிட முடியும்!’- சந்திரகுமார் பதிலடி

அதிமுகவுடனும் திமுகவுடனும் ஒரே நேரத்தில் பேரம் பேசியதை அம்பலப்படுத்தியதால் கூட்டணி விவகாரத்தில் தேமுதிகவுக்கு திமுக கதவை அடைத்தது.  இதையடுத்து இன்று நடந்த செய்தியாளர்கள் சந்திப்பில், திமுகவையும், செய்தியாளர்களையும் ஆத்திரத்தில் வறுத்தெடுத்தார்  தேமுதிக பொருளாளர் பிரேமலதா விஜயகாந்த்.

இந்நிலையில் இன்று தேமுதிகவில் இருந்து வெளியே திமுகவில் இருக்கும் சந்திரகுமார் ஈரோட்டில் செய்தியாளர்களை சந்தித்தார். அப்போது அவர் பிரேமலதாவுக்கு கடும் கண்டனம் தெரிவித்தார்.அவர், ‘’பத்திரிகையாளர்களை வரச்சொன்னால், செய்தி கொடுக்க வேண்டும்.அதை விட்டுவிட்டு, கட்சி அலுவலகத்தில் 200 பேரை வைத்துக்கொண்டு, பொதுக்கூட்டத்தில்  பேசியது மாதிரி  பிரேமலதா பேசியதும், அருகில் இருப்போர்  சிரித்ததையும் நான் வன்மையாக கண்டிக்கிறேன்.

கலைஞர் மருத்துவமனையில் இருந்தபோது அவரை சந்திக்க அனுமதி கேட்டதாகவும், அதற்கு ஸ்டாலின் அனுமதி மறுத்துவிட்டதாகவும்  திரும்ப திரும்ப பொய் சொல்லிக்கொண்டிருக்கிறார் பிரேமலதா. கேப்டனால் அன்றைய நிலையில்  வந்து பார்க்க முடியாத நிலை இருந்தது.  இதுதான் உண்மை. அவர் தடுத்ததாகவே எடுத்துக்கொண்டாலும், சுதீஷுக்கு எப்படி திமுக அனுமதி கொடுத்தது?

செய்தியாளர்களை நீ, வா என்று பேசி, மிகவும் கீழ்த்தரமான அரசியல்வாதியாக மாறிவிட்டார்  பிரேமலதா.   அப்புறம், திமுகவையும், திமுகவினரையும் தரக்குறைவாக கடுமையாக விமர்சிக்கிறார். நானும் ஒருகாலத்தில் தேமுதிகவில் இருந்தவன்.  அப்படி இருந்தும் சொல்கிறேன்.  அதைவிட தரங்கெட்ட வார்த்தையில்  தேமுதிக  என்பதற்கு ஆபாசமாக,  அறுவறுக்கத்தக்க வார்த்தையில் அர்த்தம் சொல்ல முடியும்.  ஆனால், ஒரு அரசியல் இயக்கத்தை பற்றி அப்படியெல்லாம் அநாகரீகமாக பேசக்கூடாது.

பிரேமலதா இன்றைக்கு விரக்தியில் இருக்கிறார்.  அதனால்தான் இப்படி பேசுகிறார். பூட்டிய அறையில் எலியை விட்டால் அதுக்கு எங்கே போவது என்று வழி தெரியாது. அங்கேயும் இங்கேயும் தடுமாறி ஓடிக்கொண்டே இருக்கும். அதேபோல் இன்றைக்கு தேமுதிக கட்சியின் நிலை என்று சொல்ல மாட்டேன். அந்த குடும்பத்தினரை இப்படி ஆக்கிவிட்டது. ஒரு பக்கம் எங்கள் தலைவர்களை பார்த்து பேசுகிறார்கள்.  இன்னொரு பக்கம் பாஜக அமைச்சரை பார்த்து பேசுகிறார்கள். உயிருக்கு பயந்த எலி போல ஆகிவிட்டார்கள்.

எங்கள் வீட்டு வாசலில் க்யூவில் நிற்கிறார்கள்.  அலைந்து கொண்டிருக்கிறார்கள் என்று ரொம்ப கேவலமாக பேசிக்கொண்டிருக்கிறார் கேப்டன் மகன். நான் கேட்கிறேன். இன்றைக்கு யார், யார் வீட்டு வாசலில் நிற்கிறார்கள்.எங்களுக்கு மறுவாழ்க்கை கொடுங்கள் என்று யார், யாரிடம் காலை பிடித்து பிச்சை கேட்டுக்கொண்டிருக்கிறார்கள்.

பிரேமலதா கட்சியில் அடியெடுத்து வைத்தது முதல் கட்சியை பணம் கொழிக்கும் இடமாக மாற்றிவிட்டார்.  தேர்தலுக்கு தேர்தல் எல்லோரிடமும் பேரம் பேசுகிறார்.பிரேமலதாவின் யோக்கியதை இதுதான்.சுதீஷின் யோக்கியதை இதுதான். என்று துரைமுருகன் எடுத்துச்சொல்லிவிட்டார்.  அந்த ஆத்திரத்தில்தான் இப்படி பேசிக்கொண்டிருக்கிறார் பிரேமலதா’’என்று தெரிவித்தார்.


பாகிஸ்தான் நாடாளுமன்றத்துக்கு ஜூலை 25-ந் தேதி தேர்தல் தேர்தல் கமிஷன் அறிவிப்பு

இஸ்லாமாபாத்,

பாகிஸ்தான் நாடாளுமன்றத்துக்கு ஜூலை மாதம் 25-ந் தேதி தேர்தல் நடத்தப்படுகிறது. இது குறித்து முறையான அறிவிப்பை பாகிஸ்தான் தேர்தல் கமிஷன் நேற்று வெளியிட்டது.

342 தொகுதிகளை கொண்ட பாகிஸ்தான் நாடாளுமன்றத்துக்கு 2013-ம் ஆண்டு மே மாதம் தேர்தல் நடத்தப்பட்டது. இதில் நவாஸ்ஷெரீப் தலைமையிலான பாகிஸ்தான் முஸ்லிம் லீக் கட்சி 166 இடங்களை கைப்பற்றி தனிப் பெரும் கட்சியாக உருவெடுத்தது. இதையடுத்து, கூட்டணி கட்சிகளின் ஆதரவுடன் நவாஸ்ஷெரீப் பிரதமராகவும் தேர்ந்தெடுக்கப்பட்டார்.

இந்த நிலையில் ஊழல் குற்றச்சாட்டின் பேரில் பிரதமர் பதவியில் இருந்து நவாஸ்ஷெரீப் கடந்த ஆண்டு தகுதி நீக்கம் செய்யப்பட்டார். புதிய பிரதமராக ஷாகித் ககான் அப்பாசி தேர்ந்தெடுக்கப்பட்டார்.தற்போதைய அரசின் பதவி காலம் வருகிற 31-ந்தேதி முடிவடையும் நிலையில் தேசிய பொதுச் சபைக்கு (நாடாளுமன்றம்) தேர்தலை நடத்த பாகிஸ்தான் தேர்தல் கமிஷன் முடிவு செய்தது.

இதையடுத்து ஜூலை 25 மற்றும் ஜூலை 27 ஆகிய 2 நாட்களில் ஏதாவது ஒரு நாளில் தேர்தலை நடத்த அனுமதிக்கும்படி ஜனாதிபதி ஹூசைனுக்கு பாகிஸ்தான் தேர்தல் கமிஷன் கடிதமும் எழுதியது. இதில் ஜூலை 25-ந்தேதியன்று தேர்தலை நடத்துவதற்கு ஒப்புதல் அளித்தார். நாடாளுமன்ற தேர்த லுடன் பாகிஸ்தானில் உள்ள 4 மாகாண சபைகளுக்கும் தேர்தலை நடத்தவும் ஜனாதிபதி சம்மதம் தெரிவித்துள்ளார்.

இந்த நிலையில் ஜூன் 1-ந்தேதி முதல் இடைக்கால அரசை அமைப்பதற்கான நடவடிக்கைகள் எடுக்கப்பட்டு வருகிறது. இதில் இடைக்கால பிரதமராக தற்போதைய பிரதமர் அப்பாசியே தொடர்வதா? அல்லது வேறு யாரையும் நியமிக்கலாமா? என்பது குறித்து ஆளும் கட்சி மற்றும் எதிர்க்கட்சி தலை வரான குர்ஷித் ஷா இடையே இன்னும் உடன்பாடு ஏற்படவில்லை.

இது தொடர்பாக 6 முறைக்கும் மேலாக பேச்சுவார்த்தை நடந்தும் இரு தரப்பினருக்கும் இடையே இணக்கமான முடிவு எட்டப்படவில்லை. இடைக்கால அரசுதான் நாடாளுமன்ற தேர்தலுக்கான ஏற்பாட்டை செய்யவேண்டும் என்பது குறிப்பிடத்தக்கது.

இந்த தேர்தலில் ஆளும் பாகிஸ்தான் முஸ்லிம் லீக்-என் கட்சிக்கு கடும் போட்டியை பிரபல முன்னாள் கிரிக்கெட் வீரர் இம்ரான் கான் ஏற்படுத்துவார் என்று கருத்துக் கணிப்புகள் தெரிவிக்கின்றன. அவருடைய தெஹ்ரிக்-இ-இன்சாப் கட்சி மறைந்த பிரதமர் பெனாசிர் பூட்டோவின் பாகிஸ்தான் மக்கள் கட்சியை 3-வது இடத்துக்கு தள்ளிவிட்டு பெரும்பாலான தொகுதிகளை கைப்பற்றி நாடாளுமன்றத்தில் தனிப்பெரும் கட்சியாக உருவெடுக்கும் என்றும் கூறப்படுகிறது.

மொத்தமுள்ள 342 தொகுதிகளில் ஆட்சியை கைப்பற்ற 172 இடங்களில் வெற்றி பெறுவது அவசியம் ஆகும். பாகிஸ்தானில் மொத்த வாக்காளர் எண்ணிக்கை 10 கோடியே 59 லட்சம். இவர்களில் ஆண் வாக்காளர் 5 கோடியே 92 லட்சம். பெண் வாக்காளர் 4 கோடியே 67 லட்சம் பேர் ஆவர்.


"ஈழ வலியை இவரைப் போல யாராலும் சொல்லமுடியாது" - சீமான்

இயக்குனர் பாரதிராஜாவின்  'ஓம்' படத்தின் இசை வெளியீட்டு விழாவில் பேசிய சீமான், வைரமுத்து குறித்து பேசியது...

"கருத்தம்மா படத்தில் வைரமுத்து எழுதறாரு. காட்சி என்னவென்றால் கருத்தம்மா அந்த மண்ணைவிட்டு போறா. அதுக்கு இவர் எழுதறாரு

'போறாளே பொன்னுத்தாயி
பொல பொலவென்று கண்ணீர் விட்டு
பால் பீச்சும் மாட்ட விட்டு
பஞ்சாரத்துக் கோழியை விட்டு
...... ...... ..... ...........
போட்டு வச்ச மூட்டை போல'

இதுல போட்டு வச்ச மூட்டை போலன்னு வரும் வரி இருக்கு பாருங்க. அதாவது அவ உணர்வற்று, வண்டியில் போட்ட மூட்டை மாதிரி போறா. இதை விட இந்தப் பாட்டுக்கு முன்னாடி ஒரு முன்னுரை பேசியிருப்பார். கருத்தம்மா படத்தோட ஒலிநாடா கேட்டா தெரியும். அதுல என்ன சொல்றாருன்னா 'ஒருவன் சொத்தைப் பிரிவது அல்ல சோகம், மரங்களை ஆடு மாடுகளை பிரிவது அல்ல சோகம், சொந்தங்களைப் பிரிவது அல்ல சோகம். அப்போ எதுதான் சோகம்? ஒருவன்தான் பிறந்த தாய் மண்ணை பிரிவதுதான் சோகம் என்கிறார். இதையே 'கன்னத்தில் முத்தமிட்டால்' படத்துல

'விடை கொடு எங்கள் நாடே
கடல் வாசல் தெளிக்கும் வீடே
பனை மர காடே, பறவைகள் கூடே
மறுமுறை ஒரு முறை பார்போமா?
உதட்டில் புன்னகை புதைத்தோம்
உயிரை உடம்புக்குள் புதைத்தோம்
வெறும் கூடுகள் மட்டும் ஊர்வலம் போகின்றோம்
............ ................. ...................
கந்தல் ஆனாலும் தாய் மடி போல்
சொர்க்கம் சென்றாலும் சொந்த ஊர் போல்
ஒரு சுதந்திரம் வருமா? வருமா?
............. ............... .................
கண் திறந்த தேசம் அங்கே
கண் மூடும் தேசம் எங்கே?

இந்த வரிகளை எல்லாம் எழுதலாம், ஆனா இவரைத் தவிர வேற கவிஞன் கிடையாது. இதெல்லாம் அந்த வலியை உணர்ந்தவனுக்குதான் தெரியும். டிவி நிகழ்ச்சியில நம்ம பிள்ளைங்க ஒருவொரு வாட்டியும் இந்தப் பாட்ட பாடும் போதும் அதுல மொழி புரிந்தவன், புரியாதவன், இசை தெரிந்தவன், தெரி யாதவன், ஈழத் தாயகத்தின் பாதிப்பு, அந்த இனப்படுகொலையின்  வலி உணர்ந்தவன், உணராதவன். அத்தனை பேரும் அழுகுறான். கவிப்பேரரசு வைர முத்தை தவிர வேறு யாரால் இந்த வலியை ஒரு ஆறு நிமிடப் பாட்டுக்குள் கொண்டுவந்து தரமுடியும்...?".


செந்தூல் சிமிந்தி ஆலை முறைப்படி செயல்படவில்லை! -பிரபாகரன்

தலைநகர் செந்தூல் மார்க்கெட் முன்புறம் சுமார் 14 ஆண்டுகளாக செயல்பட்டு வரும் தனியார் நிறுவனத்திற்குச் சொந்தமான சிமிந்தி ஆலை ஒன்று முறைப்படி செயல்படவில்லை என்றும் சுகாதாரத்திற்கு பாதகமாக செயல்படுவதாகவும் பத்து தொகுதி நாடாளுமன்ற உறுப்பினர் பிரபாகரன் புகார் தெரிவித்தார்.

இந்த சிமிந்தி ஆலை சுற்றுவட்டாரத்தில் வாழும் மக்களுக்கு மிகப் பெரிய அச்சுறுத்தலை ஏற்படுத்தி வருகிறது. பாதுகாப்பற்ற முறையில் இந்த சிமிந்தி ஆலைக்குள் லோரிகள் புகுந்து வெளியேறுவதால் அது மற்ற வாகனங்களுக்கு ஆபத்தாக உள்ளது.

இந்த சிமிந்தி ஆலையின் லோரிகள் இரவு 7 மணிக்குப் பிறகு இப்பகுதியிலிருந்து வெளியேறவும் உள்ளே செல்லவும் கூடாது என்பது கோலாலம்பூர் நகராண்மைக்கழகத்தின் உத்தரவாகும். ஆனால் அதையும் மீறி இரவு 10 மணி வரை லோரிகள் சிமிந்தி ஆலையிலிருந்து வெளியேறுவதாக புகார் கிடைத்துள்ளதாகவும் அதற்கான ஆதாரங்களும் தங்களிடம் உள்ளதாகவும் அவர் சொன்னார்.

இந்த சிமிந்தி ஆலை சுகாதாரமற்றது என்றும் பாதுகாப்பற்றது என்றும் கூறி அண்மையில் இந்த ஆலையை கோலாலம்பூர் நகராண்மைக்கழகம் இரண்டு வாரத்திற்குத்  தற்காலிகமாக மூடியது. அனைத்துக் குறைகளும் இரு வாரத்திற்குள் சீர்ப்படுத்தப்பட வேண்டுமென்றும் உத்தரவிடப்பட்டது. ஆனால் ஆலையின் நிர்வாகம் விதிக்கப்பட்ட விதிமுறைகளை மீறி இதுவரையில் செயல்பட்டு வருகிறது.

மேலும் இந்த சிமிந்தி ஆலையின் சாக்கடை நீர் சுத்திகரிக்கப்படாமல் அருகிலுள்ள ஆற்றில் கலக்கிறது. சிமிந்தி ஆலையின் உள்ளே உள்ள கால்வாய்களில் நீருடன் சிமிந்தியும் கலந்திருப்பதாக நேற்று காலை இந்த சிமிந்தி ஆலைக்குள் சென்று பார்வையிட்ட பின்னர் அவர் செய்தியாளர்களிடம் இத்தகவலை தெரிவித்தார்.

மேலும் இந்த சிமிந்தி ஆலை கட்டப்படுவதற்கு முன்பு இந்த இடத்திலிருந்த ரயில்வே கம்பம் இடிக்கப்பட்ட பின்னர்தான் இந்த ஆலை இங்கு அமைக்கப்பட்டது. இந்த ஆலைக்கு அருகில் இங்குள்ள மக்களுக்கான பிபிஆர் வீடமைப்புத் திட்டத்தை சிமிந்தி ஆலையின் நிறுவனம் கட்டபோவதாக கூறி இங்குள்ள மக்கள் கடந்த 1994ஆம் ஆண்டு வெளியேற்றப்பட்டனர்.

இந்த பிபிஆர் கட்டுமானத்திற்கான தொடக்க விழா நடைபெற்று ஒரு வருடம் ஆகிவிட்ட நிலையில் கட்டுமானத்திற்கான அடித்தளம் மட்டுமே இதுவரையில் அமைக்கப்பட்டுள்ளது. கட்டடம் இன்னும் கட்டப்படவில்லை. அந்த இடத்தை பார்வையிட்ட பின்னர் கோலாலம்பூர் நகராண்மைக்கழகத்தினரும் பத்து நாடாளுமன்ற உறுப்பினரும் மேம்பாட்டு நிறுவனத்தின் பிரதிநிதியுடன் பேச்சு வார்த்தை நடத்தியபோது கட்டடத்தின் அடித்தளம் அமைக்கப்பட்டதில் கோளாறு ஏற்பட்டுள்ளதாக பதிலளிக்கப்பட்டுள்ளது.

இந்த பதில் ஏற்றுக் கொள்ளப்படும் வகையில் இல்லை என்றும் அதற்கான காரணத்தை 30 நாட்களுக்குள் கோலாலம்பூர் நகராண்மைக்கழகத்திற்கு தெரியபடுத்த மேம்பாட்டு நிறுவனத்திற்கு கெடு வழங்கப்பட்டுள்ளது.

இந்த வீடமைப்புத் திட்டம் 2022ஆம் ஆண்டு முடிவடைந்துவிடும் என ஒப்பந்தத்தில் கூறப்பட்டுள்ளது. ஆனால் இதுவரை கட்டடத்தின் அடித்தளமே இன்னும் முறையாக அமைக்கப்படவில்லை என கூறுவது எந்தவகையிலும் நியாயமில்லை. கொடுத்த வாக்குறுதிக்கு ஏற்ப இந்த வீடமைப்பு திட்டம் கட்டித் தரப்பட வேண்டும் என்றும் அவர் சொன்னார்.


தைப்பூசத்தன்று ஆலயங்களை திறந்து வையுங்கள்.

(கு.ச.இராமசாமி - பார்த்திபன் நாகராஜன்) பத்துகேவ்ஸ்,

கடந்த சில வாரங்களாக பத்துமலையில் தைப்பூசத் திருவிழா அன்று ஆலயம் சாத்தப் படாது என்று நான் கூறிய கருத்துக்கு எதிராக பலர் மாற்றுக் கருத்து க்களை கூறி வருகின்றனர்.அண்மையக் காலமாக சந்திர கிரகணம் சூரிய கிரக ணம் பற்றி அதிகமாக தெரிந்து வைத்திருக் கிறேன். அதற்கு முன்பு இதைப் பற்றி எனக்கு எதுவும் தெரியாது.

ஆனால், இம்முறை தைப் பூசத்தன்று சந்திர கிரகணம் வருவதால் இது பெரும் சர்ச்சையாக ஆக்கப்பட்டுள்ளது. எனினும் பல சமய அறிஞர்களுடன் தொடர்பு கொண்டு விவரம் பெற்ற  பிறகே பத்து மலையில் லட்சக் கணக்கான மக்கள் கூடுகின்ற நாளில் ஆலய நடை சாத்துவது அவ்வளவு பொருத்தமாக இருக்காது என்று அறிவித்தேன் என்று நேற்று பத்துமலையில் நடைபெற்ற பத்திரிகையாளர்களுடனான சந்திப்பில் கோலாலம்பூர் மகா மாரியம்மன் தேவஸ்தானத் தலைவர் டான்ஸ்ரீ நடராஜா கூறினார்.மேலும் இது பக்தர்களுக்கு மிகுந்த அசௌகரியங்களை ஏற்படுத்தும் என்ற நோக்கமும் இதற்கு ஒரு முக்கிய காரண மாகும். ஏனெனில், ஒவ்வொரு ஆண்டும் வெளி மாநிலங்களில் இருந்து பயணப்பட்டு வரும் பக்தர்கள் ஒரு வாரம் வரை இங்கு தங்கி தைப்பூச நன்னாளை மிகவும் பக்தியுடனும் மகிழ்ச்சியுடனும் கொண்டாடுகின்றனர்.

Read More: Malaysia Nanban Tamil Daily on 24.1.2018


என் ஆளோட செருப்ப காணோம்

தங்கமுகையதீன்.

காதலுக்கு கண் இல்லை என்பார்கள். இப்படத்தின் காதலுக்கு எதுவும் இல்லை. மானம் இழந்து உருக வைக்கும் காதல். இளைஞர்கள் எதை நோக்கி பயணிக்க வேண்டும் என்பதை இயக்குநர் சொல்லத்தவறியது ஏன் என்று புரியவில்லை. காதலின் உணர்வுக்கு இவ்வளவு முக்கியத்துவம் கொடுத்தி ருக்கக் கூடாது. கண் முன்னாள் கல்லை வைத்தாள் அது இந்த உலகத்தையே மறைத்துவிடும். இப்போது இளைஞர்களின் கண்ணுக்கு அருகில் காதலைத்தான் இப்போதுள்ள இயக்குநர்கள் வைக்கிறார்கள்.

கதையின் கரு இதுதான். ஒரு பெண்ணை ஒருவன் ஒருதலைப் பட்சமாக காதலிக்கிறான். அவளது செருப்பை பஸ்சில் தவறுவிடுகிறாள். அதே நேரத்தில் அந்தப் பெண்ணின் தந்தையை சிரியாவிலுள்ள தீவரவாதிகள் கடத்தி விடுகிறார்கள். தந்தை மீண்டு வந்துவிடுவாரா என்று குறி கேட்கிறார்கள். காணாமல் போன செருப்பு கிடைத்தால் தந்தை தீவிரவாதிகளிடமிருந்து தப்பித்து வந்து விடுவார் என்று குறி சொல்கிறார் ஒரு பெண் சாமியார்.

இதற்காக தொலைந்து போன தனது செருப்பை தேடித்தேடி அலைகிறாள் அந்தப் பெண். காதலி செருப்பைத் தேடி அலைவதை தாங்கிக் கொள்ள முடியாத இளைஞன் தானே அந்த செருப்பை தேடி பிடித்து தரவேண்டும் என்று படம் முழுக்க தேடித் தேடி அலைகிறான். இதற்காக பலரின் கால்களில் விழு கிறான். பலரிடம் அடி வாங்குகிறான். கதறி அழுகிறான். இறுதியில் எப்படி செருப்பைக் கண்டு பிடிக்கின்றான். ஒருதலைக் காதல் நிறைவேறியதா என்பதை வெள்ளித்திரை விவரிக்கிறது.

காதலிக்கும் இளைஞான நடித்திருக்கும் தமிழ் என்ற பாண்டி மிகவும் அற்புதமாக நடித்திருக்கிறார்.அடிவாங்குவதிலும் கெஞ்சுவதிலும் அவர்போல் நடிக்க முடியுமா என்ற சொல்லும் அளவுக்கு கனகச்சிதமாக நடித்திருக்கிறார். காதலியாக வரும் ஆனந்தி தமிழ் சினிமாவுக்கு அழகான வரவு. அரசியல்வா தியாக நடித்திருக்கும் பிரபல இயக்குநர் கே.எஸ்.ரவிக்குமாரை மூளைச் சலவை செய்து நடிக்க ஒப்புதல் வாங்கியுள்ளார் இப்படத்தின் இயக்குநர் ஜெகன்நாத். செருப்படி வாங்கும் பாத்திரத்தில் ரவிக்குமார் நடிக்க தேவை இல்லைதான். செருப்படி வாங்க நன்றாக மூளைச்  சலவை செய்யப்பட்டி ருக்கிறார் என்பது தெரியவருகிறது.

பாடலும் ஒளிப்பதிவும் கேட்கும்படியும் பார்க்கும்படியும் அழகாக இருக்கிறது. கதையின் கருவில் பிழை இருந்தாலும் ரசிகர்களே உங்களை நீங்கள் அறிந்துகொள்ள வேண்டியது அவசியம்.


கஞ்சா விற்றார்! லோரி ஓட்டுநருக்கு தூக்கு!

கஞ்சா விற்றதற்காக இங்குள்ள உயர் நீதிமன்றத்தில் குற்றஞ்சாட்டப்பட்ட ஆடவனுக்கு நீதிபதி தூக்கு தண்டனை விதித்தார். வான் முகமட் லுத்பி (வயது 35) எனும் அந்த ஆடவனுக்கு எதிராகக் குற்றத்தைப் பிராசிகியூஷன் தரப்பு நிரூபித்ததால் இந்தத் தண்டனையை வழங்குவதாக நீதிபதி கூறினார். இத்தண்டனையை எதிர்த்து வான் முகமட் லுத்பி மேல் முறையீடு செய்தார். மூன்று ஆண்டுகளுக்கு முன் பாரிட் புந்தாரில் 2.7 கிலோ கிராம் அளவில் கஞ்சா விற்றதாக வான் முகமட் லுத்ப மேல் குற்றஞ்சாட்டப்பட்டது. அபாயகர போதைப்பொருள் சட்டப் பிரிவு 39 (1)(ச்)வின் கீழ் அவர் மீது வழக்குப் பதிவு செய்யப்படிருந்தது. மேலும் ஒரு வழக்கில், கஞ்சா வைத்திருந்ததாகவும் அவர் மீது குற்றஞ்சாட்டப்பட்டு மூன்று ஆண்டு சிறைத் தண்டனையும் 5 பிரம்படி யும் தண்டனையாக விதிக்கப்பட்டன.


இடைத்தேர்தலில் தோற்றால் அதிமுகவில் இணைந்துவிடுகிறோம்  -    தங்கதமிழ்ச்செல்வன்

தேனி மாவட்டத்தில் உள்ள  அதிமுக கட்சி அலுவலகத்தில் இன்று அமமுக கொள்கை பரப்பு செயலாளர் தங்கதமிழ்ச்செல்வன் செய்தியாளர்களிடம் பேசிய போது...... ’’அமைச்சர் கடம்பூர் ராஜீ, தங்கதமிழ்ச்செல்வன் அதிமுகவில் இணைவதற்காக தூது விடுகிறாரா என்ற கேள்விக்கு பதிலளித்த அவர், அமைச்சர் கடம்பூர் ராஜீ பயத்தில் குழம்பிப்போய் பேசி வருகிறார்.

திருவாரூர், திருப்பரங்குன்றம் தொகுதி இடைத்தோர்தலில் அமமுக வெற்றி பெறும். அவ்வாறு வெற்றி பெற்றால் அதிமுகவையும், இரட்டை இலையையும் எங்களிடம் ஒப்படைத்து விட்டு முக்கிய பொறுப்பாளர்கள் விலகிக் கொள்ள வேண்டும், அமமுக தோற்றால் நாங்கள் அணைவரும் அதிமுகவில் இனைந்து விடுகிறோம் என்று விடுத்த சவாலிற்கு அமைச்சர் கடம்பூர் ராஜீ பயத்தில் குழம்பிப்போய், நான் அதிமுகவில் இணைய தூதுவிடுவதாக கூறுகிறார்.

அதிமுகவில் இணைவதற்கு எதற்காக தூதுவிட வேண்டும், மொட்டை கிணறு என தெரிந்தே அதில் விழுந்தால் இறந்து விடுவோம், அதிமுகவில் சேரு வதற்கு பதிலாக மொட்டை கிணற்றில் விழுந்து விடலாம். எனவே நான் தெரிவித்த கருத்தை சரியாக புரிந்து கொண்டு கடம்பூர் ராஜீ பேசினால் அவரின் அமைச்சர் பதவிக்கு அழகு என தெரிவித்தார்.

தொடர்ந்து பேசிய அவர், எம்.எல்.ஏ தோப்பு வெங்கடாசலம் அமைச்சர் பதவி கிடைக்காத அதிருப்தியில் தனது ஆதரவாளர்களுடன் ரகசிய ஆலோசனை நடத்துவதாக வெளியாகிய செய்தி குறித்த கேள்விக்கு பதிலளித்த அவர், அதிமுகவில் யாருக்கும் தலைமைப்பண்பு கிடையாது.  அதனால் தான் கட்சி யில் விரிசல் ஏற்பட்டுள்ளது. தலைவர்கள் பேச்சை யாரும் கேட்பதில்லை, மேடைக்கு மேடை, அமைச்சர்கள், எம்.பி., எம்.எல்.ஏக்கள் என அனைவரும் உலறி வருகின்றனர்.

ஆளுமையற்ற தலைமை இருப்பதால் இது போன்ற விரிசல்கள் ஏற்படத்தான் செய்யும் எனத் தெரிவித்தார்.    மேலும் மின்வெட்டு இருப்பதை ஒப்புக்கொள்ளும் மின்துறை அமைச்சர் பிரச்சனையை சரி செய்வதை விட்டுவிட்டு டி.வி. பத்திரிகைகளுக்கு பேட்டி கொடுப்பதில் தீவரமாக உள்ளார்.   மக்களுக்கு செய்ய வேண்டிய திட்டங்களில் கோட்டை விடுகின்றனர். எனவே இந்த அதிமுக அரசை மக்கள் நம்பத் தயாராக இல்லை.

ஆந்திராவில் பெட்ரோல், டீசல் விலையை 2ரூபாய் குறைத்தது போல் தமிழகத்தில் குறைக்கவில்லை அல்லது மத்திய அரசிடம் வலியுறுத்தி விலை யேற்றத்தை குறைக்க நடவடிக்கை எடுக்க வேண்டும், இந்த இரண்டிற்கும் தமிழக அரசிடம் துணிச்சல் கிடையாது என குற்றம் சாட்டி பேசினார்.


பந்தலுக்கு முன்னால் உண்ணாவிரதம்; பின்னால் சாப்பாடு' - அ.தி.மு.க-வை கிண்டலடித்த பிரேமலதா

லைஃப்பே இல்லைனு விவசாயிகள் போராடும்போது, வைஃபை திட்டத்தைத் தொடங்கிவைக்கிறது தமிழக அரசு'' எனப் பிரேமலதா  விஜயகாந்த் பேசியுள்ளார்.

காவிரி மேலாண்மை வாரியம் அமைக்க வலியுறுத்தி, திருவாரூரில் தே.மு.தி.க சார்பில் நேற்று கண்டன ஆர்ப்பாட்டம் நடைபெற்றது. நேற்று மாலை நடைபெற்ற இந்த ஆர்ப்பாட்டத்துக்கு, விஜயகாந்த் பச்சை சட்டை அணிந்துவந்து விவசாயிகளுக்கு ஆதரவு தெரிவித்தார். முதலில் கண்டன ஆர்ப்பாட்டம் நடைபெற்றது. இதில், காவிரி மேலாண்மை வாரியம் அமைக்காத மத்திய, மாநில அரசுகளைக் கண்டித்து கோஷங்கள் எழுப்பப்பட்டன. இதைத் தொடர்ந்து பேசிய பிரேமலதா, தமிழகத்தின் அனைத்துப் பிரச்னைகளுக்கும் தே.மு.தி.க-தான் முதன்முதலில் குரல்கொடுக்கும் கட்சியாக உள்ளது. 5 முறை முதல்வராக இருந்தவர் கருணாநிதி. ஆனால், திருவாரூர் தொகுதிக்கு எதுவுமே செய்யவில்லை. நாங்கள் விவசாயிகள் குடும்பம். ஊருக்கே ராஜா வாக இருந்தாலும் அவருக்குத் தட்டில் சோறு கிடைக்கப் பாடுபடும் முதலாளிகள்தான் விவசாயிகள். விவசாயி நன்றாக இருந்தால்தான் நாடு நன்றாக இருக்கும்.

பா.ஜ.க-வுக்கு கர்நாடகம் மட்டுமன்றி இந்தியா முழுமையும் வெற்றிபெற வேண்டும் என்பதுதான் நோக்கம். ஸ்கீம் என்ற ஒரு வார்த்தையைக் காட்டி, தமிழக மக்களின் தண்ணீர்ப் பிரச்னையை மத்திய அரசு தவிர்த்துவருகிறது. இதுபோன்று, மக்களுக்குப் புரியாத வார்த்தையைச் சொல்லி விவசாயிகளை ஏமாற்றும் மத்திய அரசைக் கண்டிக்கின்றோம். இதற்கு முன்னர் கிரிமிலேயர், டிமானிடைசேஷன்  என்ற ஒவ்வொரு வார்த்தையையும் சொல்லி, மத்திய அரசு தொடர்ந்து தமிழகத்தை வஞ்சிக்கிறது. தே.மு.தி.க நீதித்துறையின் மீதும் காவல்துறையின் மீதும் மரியாதை வைத்துள்ள கட்சி. வரும் 9-ம் தேதி, உச்ச நீதிமன்றத்தில் வரவுள்ள வழக்கு விசாரணையில், தீபக் மிஸ்ரா நிச்சயமாக நியாயத்தைத் தருவார் என்று நம்புகிறோம்.

தமிழகத்தில் பல்வேறு பிரச்னைகள் உள்ளன. காவிரிப் பிரச்னை, மீனவர் பிரச்னை, ஸ்டெர்லைட், நியூட்ரினோ எனத் தமிழகம் போராட்டக்களமாக மாறி விட்டது. இதற்குக் காரணம்,  தமிழகத்தை ஆண்ட கட்சிகளும் ஆளும் கட்சிகளும்தான். ஆனால், இதை மறைத்துவிட்டு போலித்தனமான போராட்ட ங்களை நடத்திவருகின்றனர். இன்று, தமிழகத்தில் நடக்கும் போராட்டங்களுக்கு மத்தியில் வைஃபை திட்டத்தை எடப்பாடி பழனிசாமி தொடங்கி வைக்கிறார். லைஃப்பே இல்லாமல் போகிறதே என விவசாயிகள் உட்பட அனைத்துத் தரப்பினரும் போராடிவரும் நிலையில், வைஃபை திட்டத்தைத் தொடங்கிவைக்கிறது எடப்பாடி அரசு.

காவிரி மேலாண்மை வாரியம் தொடர்பாக தமிழக அரசு அனைத்துக்கட்சி கூட்டம் போட்டனர். அனைத்துக் கட்சிகளும் கூட்டத்துக்கு வந்தோம். ஆனால், இன்று என்ன நிலைமை? டெல்லி பாராளுமன்றம் முன்பு அ.தி.மு.க எம்.பி-க்கள் ஷோகேஸ் பொம்மைகள் போல நின்றுகொண்டு போராட்டம் நடத்து வதாகச் சொல்கின்றனர். உண்ணாவிரதம் என்று சொல்லி முட்டாளாக்குகின்றனர். உண்ணாவிரதம் இருந்து, உண்ணாவிரதப் பந்தலுக்குப் பின்னால் நின்று சாப்பிடுகின்றனர். இதற்கு வெட்கப்பட வேண்டும். ஒருநாள் உண்ணாவிரதம் என அறிவித்துவிட்டு சாப்பாடு முக்கியமாகப்போய்விட்டது.

காவிரிப் பிரச்னை உட்பட  அனைத்துக்கும் உச்ச நீதிமன்றம் நமக்குச் சரியான தீர்ப்பு கொடுக்கும் என்று நம்புகின்றோம். எத்தனையோ பிரச்னைகள் தமி ழகத்துக்கு உள்ளன. இதற்கெல்லாம் ஒரே தீர்வு, ராணுவ ஆட்சியில்தான் கிடைக்கும். அரபு நாடுகளைப் பாருங்கள் இந்தியாவுக்கு ஏன் ராணுவ ஆட்சி வரக் கூடாது. மயிலே மயிலே இறகு போடு என்றால் போடாது அதை அடித்துதான் பிடுங்க வேண்டும். தி.மு.க-வும் அ.தி.மு.க-வும் மூன்றாவதாக ஒரு கட்சி வந்துவிடக் கூடாது என்று கூட்டணி அமைத்துச் செயல்படுகின்றன. கமிஷனில் கரப்ஷனில் தி.மு.க-வும், அ.தி.மு.க-வும் கூட்டணிபோட்டு ஆட்சி நடத்துகின்றன. பஸ் கட்டண உயர்வு செய்ததில் கோடிக் கணக்கில் கமிஷன் கைமாறியுள்ளது. இதையெல்லாம் புரிந்துகொள்ளாமல் யார் இலவசம், பணம் கொடுக்கிறார்களோ அவர்களுக்கு ஓட்டுப்போடும் நிலையிலிருந்து மக்கள் மனநிலை மாற வேண்டும். ரூ.10 ஆயிரம் கோடி இருந்தாலே நதிகள் இணைப்பு சாத்தியம்" என்றார்.


Pakej Perlindungan Rakyat dan Pemulihan Ekonomi (Pemulih)  திட்டத்தின் கீழ் அரசாங்கம் வழங்கும் சலுகைகள்

கோலாலம்பூர், ஜூலை 14-

கோவிட்-19 தொற்றுப் பரவலை கட்டுப்படுத்தும் பொருட்டு  பொது மக்கள், வணிகங்கள், மற்றும் தேசிய மீட்சித் திட்டத்தின் முதல் கட்டத்தின் கீழ் தடுப்பூசி போடப்பட்டவர்களுக்கும் உதவும் வகையில் மொத்தம் 15,000 கோடி வெள்ளி மதிப்பிலான உதவித் திட்டத்தை பிரதமர் டான்ஸ்ரீ  மொகிதீன் யாசின் கடந்த ஜூன் மாத இறுதியில் அறிவித்தார்.

நேரடி நிதி ஊக்குவிப்பாக மொத்தம் 1,000 கோடி வெள்ளி மதிப்பிலான ஒதுக்கீடுகளையும் அரசாங்கம் வழங்கியுள்ளது. “Pakej Perlindungan Rakyat dan Pemulihan Ekonomi (Pemulih)” அல்லது பெமுலே என்றழைக்கப்படும் இத்திட்டத்தின் கீழ் கடந்த ஜூன் 28 ஆம் தேதி பல்வேறு சலுகைகளை பிரதமர் அறிவித்தார்.

அவற்றின் சில முக்கியமான அம்சங்கள்:-

* ஜூலை மாதத்திற்கான பி.பி.ஆர். அல்லது பந்துவான் பிரிஹாத்தின் ராக்யாட் திட்டத்திற்காக 500 வெள்ளியை அரசாங்கம் வழங்கும். இத்தொகை ஜூன் 29 ஆம் தேதியிலிருந்து பொதுமக்களுக்கு வழங்கப்பட்டு வருகிறது.

பி.பி.ஆர். திட்டத்தின் மூன்றாவது கட்டத்தின் கீழ் 100 முதல் 1,400 வெள்ளி செப்டம்பர் மாதம் செலுத்தப்படும். மேல் முறையீடு செய்து விண்ணப்பங்கள் அங்கீகரிக்கப்பட்டவர்களுக்கும் இது செலுத்தப்படும். மொத்தமாக பி.பி.ஆர். திட்டத்தின் கீழ் 490 கோடி வெள்ளி செலுத்தப்படும்.

* வேலை தேடுவோருக்கான அலவன்ஸ் தொகை வழங்குவதில் புதிய பட்டதாரிகள் மற்றும் முறைசாரா துறைகளைச் சார்ந்தவர்களைச் சார்ந்த சொக்சோ செலுத்தாதவர்களுக்கும் விரிவாக்கம் செய்யப்படும். MYFuturejobs எனும் அகப்பக்கத்தில் அவர்கள் பதிவு செய்ய வேண்டும். குறைந்தது 300 வெள்ளி வரை அவர்கள் அலவன்ஸ் பெறுவார்கள்.

* பல்வேறு பிரிவுகளுக்கான பி.கே.சி. அல்லது சிறப்பு கோவிட்-19 உதவிகளில் கீழ்க்காண்பவை அடங்கும்:

1) மிகவும் ஏழ்மை நிலைமையிலான குடும்பத்தினருக்கு ஆகஸ்ட் மாதம் 500 வெள்ளியும், நவம்பர் மாதம் 500 வெள்ளியும் டிசம்பர் மாதம் 300 வெள்ளியும் வழங்கப்படும். இப்பிரிவைச் சேர்ந்த திருமணம் ஆகாதவர்கள் ஆகஸ்ட் மாதம் 200 வெள்ளியும் நவம்பர் மாதம் 300 வெள்ளியும் பெறுவார்கள்.

2) பி40 பிரிவைச் சேர்ந்த குடும்பங்களுக்கு ஆகஸ்ட் மாதம் 500 வெள்ளியும் டிசம்பர் மாதம் 500 வெள்ளியும் வழங்கப்படும். இப்பிரிவைச் சேர்ந்த திருமணம் ஆகாதவர்கள் ஆகஸ்ட் மாதம் 200 வெள்ளி பெறுவார்கள்.

3) எம்40 பிரிவினர் 250 வெள்ளியும் இப்பிரிவின் திருமணம் ஆகாதவர்கள் 100 வெள்ளியும் பெறுவார்கள். இது ஆகஸ்ட் மாதம் வழங்கப்படும்.

இந்த பி.கே.சி. திட்டத்திற்கு வெ. 460 கோடி ஒதுக்கப்பட்டுள்ளது. நாடு முழுவதும் ஒரு கோடியே 10 லட்சத்திற்கும் மேற்பட்ட குடும்பங்களுக்கும் மூத்த குடிமக்களுக்கும் இத்திட்டம் நன்மை அளிக்கும் என எதிர்பார்க்கப்படுகிறது.

* உணவுக் கூடை திட்டத்திற்காக மொத்தம் ஒரு கோடி வெள்ளியை அரசாங்கம் ஒதுக்கீடு செய்யும். இது குறிப்பாக பூர்வகுடி மக்களுக்காகும்.

* ஒரு கிலோ அளவிலான பிளாஸ்டிக் பை சமையல் எண்ணெய்விலை தொடர்ந்து வெ.2.50 இல் நிலைநாட்டப்படுவதை உறுதி செய்வதற்கு அரசாங்கம் மேலும் 100 கோடி வெள்ளியை ஒதுக்கீடு செய்யும்.

* மனநல ஆரோக்கியம், வீடற்றவர்கள், மற்றும் இதர சமூகப் பிரச்சினைகளுக்கு உதவுவதற்காக அரசு சார்பற்ற இயக்கங்களுக்கு  ஒரு கோடியே 50 லட்சம் வெள்ளி ஒதுக்கீடு செய்யப்படும்.

* மக்களின் வாழ்வாதாரப் பிரச்சினைகளைக் கையாளும் ஒரு நடவடிக்கையாக, ரோன்95 பெட்ரோல், டீசல் மற்றும் எல்.பி.ஜி. சில்லறை விலைகளை அரசாங்கம் தொடர்ந்து நிலைநிறுத்தும். இதற்காக இவ்வாண்டு 600 கோடி வெள்ளி மானியத் தொகை செலவாகும் என எதிர்பார்க்கப்படுகிறது.

* ஒரு கிலோ மற்றும் 5 கிலோ  எடையிலான சமையல் எண்ணெய் போத்தல்களின் விலையைக் கட்டுப்படுத்துவதற்கு கச்சா செம்பனை எண்ணெயின் மதிப்பின் அடிப்படையில் விலைக் கட்டுப்பாட்டு திட்டத்தை அரசாங்கம் அமல்படுத்தும்.

* ஒரு மாதத்திற்கு 900 கிலோ வாட் அதிகப்பட்ச மின்சார பயனீட்டிற்கு 5 மற்றும் 40 விழுக்காட்டிற்கு இடையே மின்சாரக் கட்டண கழிவு வழங்கப்படும். 200 கிலோவாட்டிற்கும் குறைவான பயன்பாட்டிற்கு 40% கழிவு, 201-300 கிலோவாட் பயன்பாட்டிற்கு 15% கழிவு ஆகியன அவற்றுள் அடங்கும். இதன் அடிப்படையில், ஜூலை மாதம் தொடங்கி மூன்று மாதங்களுக்கு மின்சாரக் கட்டணத்தில் 34 கோடியே 60 லட்சம் வெள்ளி வரையில் மக்கள் சேமிக்க முடியும் என எதிர்பார்க்கப்படுகிறது.

* மிகவும் மோசமாகப் பாதிக்கப்பட்டுள்ள பொருளாதாரத் துறைகள், குறிப்பாக ஓட்டல் நடத்துநர்கள், கேளிக்கை மைய நடத்துநர்கள், மாநாட்டு மண்டபம், வர்த்தக மையம், சுற்றுலா நடத்துநர்கள் ஆகியோருக்கு 10 விழுக்காட்டு மின்சாரக் கட்டணக் கழிவு மூன்று மாதங்கள் நீட்டிக்கப்படும்.

* இவ்வாண்டு இறுதி வரையில் தினசரி 1ஜிபி அளவு இலவச தரவுகள் வழங்குவதை நீட்டிக்க தொலைத் தொடர்பு நிறுவனங்கள் ஒப்புக்கொண்டுள்ளன. இச்சலுகை சுமார் 50 கோடி வெள்ளி மதிப்பிலானதாகும். நாட்டில் உள்ள பதிவு பெற்ற 4 கோடியே 40 லட்சம் பேருக்கு இது பயனுள்ளதாக அமையும்.

* ஜி.கே.பி எனும் பிரிஹாத்தின் சிறப்பு மானியம் 3.0 இன் கீழ், தகுதி பெறும் தரப்பினருக்கு கூடுதலாக 500 வெள்ளி வழங்கப்படும். இவ்வாண்டு ஜூலை மாத மத்தியில் இதற்கான தொகை செலுத்தப்படும். மொத்தமான ஜி.கே.பி. திட்டத்திற்கு 510 கோடி வெள்ளியை அரசாங்கம் ஒதுக்கியுள்ளது.

* எஸ்.எம்.இ. நிறுவனங்களின் போராட்டத்தை கவனத்தில் கொண்டு, தகுதி பெறுவோருக்கு ஜி.கே.பி. 4.0 இன் கீழ் கூடுதல் தொகையாக 500 வெள்ளி வழங்கப்படும். வரும் செப்டம்பரில் 500 வெள்ளியும் நவம்பரில் 500 வெள்ளியும் செலுத்தப்படும்.

* தீபகற்ப மலேசியா, சபா, சரவா மாநிலங்களில் 30 நடமாடும் வங்கிச் சேவைகளை வழங்குவதற்காக உள்நாட்டு வங்கிகளுக்கு ஒரு கோடியே 80 லட்சம் வெள்ளியை அரசாங்கம் ஒதுக்கீடு செய்யும். 250 கிராமப்பகுதிகளில் இச்சேவை கிடைப்பதற்கு வகை செய்யப்பட்டுள்ளது.

புதிய வங்கிக் கணக்குகளை திறப்பது, சேமிப்பு, பணத்தை மீட்பது, பண பட்டுவாடா, கட்டணம் செலுத்துவது, டிஜிட்டல் வங்கி முறை என அனைத்து சேவைகளும் இதன் மூலம் கிடைக்கப்பெறும்.

* நான்காவது முறையாக சம்பள உதவித்திட்டத்தை அரசாங்கம் தொடர்கிறது. இதற்காக 380 கோடி வெள்ளி ஒதுக்கப்பட்டுள்ளது. 25 லட்சம் தொழிலாளர்கள் இதன் மூலம் நன்மை அடைவர். ஒரு முதலாளிக்கு 500 தொழிலாளர்கள் வரைக்கும் இந்த உதவித்தொகை வழங்கப்படும். நான்கு மாதங்களுக்கு ஒரு தொழிலாளருக்கு தலா 600 வெள்ளி உதவி நிதி வழங்கப்படும்.

* ஐ-சித்தரா எனும் புதிய திட்டத்தை ஊழியர் சேம நிதி வாரியம் தொடங்கியுள்ளது. இதற்கான விண்ணப்பம் கடந்த திங்கள் அன்று ஆரம்பமானது.

* பி40, எம்40 அல்லது டி20 என எந்த பிரிவைச் சேர்ந்தாலும் அவர்களுக்கு ஆறு மாதம் கடன் ஒத்திவைப்பை அரசாங்கம் வழங்குகிறது. ஜூலை 7 ஆம் தேதி இது தொடங்கப்பட்டுள்ளது. எனினும், கடன் வாங்கியவர்கள் வங்கிகளில் விண்ணப்பம் செய்ய வேண்டும்.


நாடாளுமன்ற தேர்தல் அறிவித்த பிறகே கூட்டணி குறித்து முடிவு - அன்புமணி ராமதாஸ்

சேலம், டிச. 25-

நாடாளுமன்ற தேர்தலில் பா.ம.க. யாருடன் கூட்டணி என்பது குறித்து தேர்தல் அறிவித்த பிறகு அறிவிப்போம் என்று அன்புமணி ராமதாஸ் கூறினார்.

சேலத்தில் பா.ம.க. இளைஞர் அணி தலைவர் டாக்டர் அன்புமணி ராமதாஸ் எம்.பி. நிருபர்களிடம் கூறியதாவது:

கர்நாடக அரசு மேகதாதுவில் அணை கட்ட மத்திய அரசு முதற்கட்ட ஆவுக்கு அனுமதி கொடுத்தது. இது தமிழகத்திற்கு துரோகம் இழைப்பதாக உள்ளது. அரசியல் ஆதாயத்திற்காக இதை செதுள்ளது. தமிழகத்தின் அனுமதி இல்லாமல் காவேரியின் குறுக்கே அணை கட்ட முடியாது. இது குறித்து முதல்-அமைச்சர் அனைத்துக் கட்சி கூட்டத்தை நடத்தவில்லை.

மேகதாதுவில் அணைக் கட்டுவதை தமிழக அரசு தடுத்து நிறுத்த வேண்டும். தேர்தலில் கூட்டணி குறித்து தவறான தகவல்களை பரப்புகின்றனர். ஸ்டெர்லைட் ஆலையை மீண்டும் செயல்படுத்த, உச்ச நீதிமன்றம் செல்ல உள்ளனர். அதனை சந்திக்க தமிழக அரசு மூத்த வழக்குரைஞரை நியமிக்க வேண்டும். தமிழகத்தில் தாமிரம் தயாரிக்க தடை என்ற கொள்கை முடிவை எடுக்க வேண்டும். நாடாளுமன்ற தேர்தலில் பா.ம.க. யாருடன் கூட்டணி என்பது குறித்து தேர்தல் அறிவித்த பிறகு எங்கள் நிலைபாடு குறித்து அறிவிப்போம். இவ்வாறு அவர் கூறினார்.


பங்காளிக் கட்சிகளின் உடன்பாட்டுடன் கொள்கைகள் அமலாக்கம்

கோலாலம்பூர்

மக்களுக்காக அரசாங்கக் கொள்கைகளை வரைவதிலும் அவற்றை அமல்படுத்து வதிலும் தேசிய முன்னணி பங்காளி கட்சிகள் எப்போதும் ஒருமனதுடன் செயல்படுவது வழக்கம் என்று  பிரதமர் டத்தோ ஸ்ரீ நஜீப் துன் ரசாக் கூறுகிறார்.எனினும், பக்காத்தான் ஹராப்பான் அப்படி அல்ல. அவர்களின் தேர்தல் கொள்கை அறிக்கை நடை முறைக்கு ஒவ்வாத வகையில் உள்ளது என்று அவர் கருத்துரைத்தார்.

Read More: Malaysia Nanban Tamil Daily on 23.4.2018


இளவரசி டயானாவை நான்தான் கொன்றேன்! உண்மையைப் போட்டுடைத்த உளவுத்துறை அதிகாரி

லண்டன் நாட்டிற்காகவும், அரச குடும்பத்திற்காகவும் நான் தான் டயானாவைக் கொன்றேன் என்று உளவுப்பிரிவு அதிகாரி ஜான் ஹோப்கின்ஸ் அதிர்ச்சிகரமான தகவலை வெளியிட்டுள்ளார்.என்னுடைய பணிக்காலத்தில் பத்திரிகையாளர்கள், அரசியல்வாதிகள், சமூக செயற்பாட்டாளர்கள் என பலரை கொன்றுள்ளதாகவும் அவர் தெரிவித்துள்ளதாக இணையத்தில் செய்தி ஒன்று உலா வந்தது. பின்னர் அது தவறாக வைரலான செய்தி எனவும் சில இணைய தளங்கள் செய்தி வௌியிட்டன. மரணப்படுக்கையில் இருக்கும் தான் உண்மைகளை சொல்லாத வரை தன்னுடைய உயிர் பிரியாது என்று பிரிட்டிஷ் உளவு அமைப்பின் முன்னாள் ஏஜென்ட் ஜான் ஹோப்கின்ஸ் தெரிவித்துள்ளார். உலகையே திரும்பிப் பார்க்க வைத்த ஒரு விஷயம் சாதாரண குடும்பத்தில் பிறந்த டயானா பிரிட்டிஷ் இளவரசர் சார்லஸை காதலித்து திருமணம் செய்து கொண்டார். டயானா அந்த அளவிற்கு அழகுப் பதுமையாக இருந்தார். இவர்களுக்கு வில்லியம், ஹரி என இரண்டு ஆண் குழந்தைகள் பிறந்தனர். சார்லஸ் உடன் வாழ்ந்த போதே தான் வேறொருவரைக் காதலிப்பதாக டயானா அறிவித்ததோடு விவாகரத்து செய்யவும் முடிவு செய்ததாகவும் ராஜ குடும்பத்திற்கு ஆதாரத்துடன் தகவல் கிடைத்தது. இந்நிலையில் கடந்த 1997ம் ஆண்டு பாரீஸில் நடந்த கார் விபத்து ஒன்றில் இங்கிலாந்து இளவரசர் சார்லசின் மனைவி டயானா உயிரிழந்தார். ஆனால் இது திட்டமிட்டு நடத்தப்பட்ட படு கொலை என சர்ச்சை எழுந்தது. 20 ஆண்டுகளுக்கு மேல் மர்மமாகவே இருக்கும் இந்த மரணம் குறித்து பிரிட்டிஷ் புலனாய்வு அமைப்பில் பணியாற்றிய ஏஜென்ட் ஜான் ஹோப்கின்ஸ் மனம் திறந்துள்ளார். மரணப் படுக்கையில் உள்ள அவர் டயானா மரணம் உள்பட 1973ம் ஆண்டு முதல் 1999 வரை இங்கிலாந்தில் நடத்தப்பட்ட 23 கொலைகள் குறித்து மனம் திறந்துள்ளார். டயானா மிகவும் அழகான பெண் என்பதோடு, இளகிய மனம் படைத்தவர். ஆனால் அவர் இளவரசர் சார்லஸை விவாகரத்து செய்ய முடிவு செய்தது அரச குடும்பத்திற்கு அதிர்ச்சியை ஏற்படுத்தியது. மேலும் டயானா அரசு குடும்ப ரகசியங்கள் பலவற்றையும் தெரிந்து வைத்திருந்தார். இதனால் அவரைக் கொல்ல வேண்டும் என்று பிரிட்டிஷ் அரச குடும்பத்தில் இருந்து நேரடி உத்தரவு வந்தது, அதிலும் குறிப்பாக இளவரசர் பிலிப்பே இந்த உத்தரவை பிறப்பித்தார். இதனை எனது பிரிவின் தலைவர் என்னிடம் கூறி டயானாவை கொல்ல வேண்டும், ஆனால் அது விபத்து போல இருக்க வேண்டும் என உத்தரவிட்டதாக தெரிவித்தார். அந்த உத்தரவை ஏற்றே, நாட்டிற்காகவும், அரச குடும்பத்திற்காகவும் நான் தான் டயானாவைக் கொன்றேன் என்று ஜான் கூறியுள்ளார். என்னுடைய பணிக்காலத்தில் பத்திரிக்கையாளர்கள்,அரசியல்வாதிகள், சமூக செயற்பாட்டாளர்கள் என பலரை கொன்றுள்ளதாகவும், தான் கொன்ற ஒரே பெண் அதுவும் அரச குடும்பத்தை சேர்ந்த பெண் டயானா தான் என்றும் ஜான் ஒப்புக் கொண்டுள்ளார். டயானாவைக் கொன்றதைக் கண்டுபிடிப்பது முடியாத காரணம் என்றும் ஒரு சில ஆதாரங்கள் மட்டுமே உள்ளது. மேலும் இந்த விவகாரம் தெரிந்த அதிகாரிகள் பலர் உயிரிழந்துவிட்ட நிலையில், தான் மட்டுமே தற்போது உயிரோடு இருப்பதாகவும் கூறியுள்ளார் ஜான்.


தேர்தல் பிரச்சாரத்தை முடக்க நினைத்தாலும் நான் விதைத்த புரட்சியை அணைக்க முடியாது

கோலாலம்பூர், அக்.17

ம.இ.கா. தேசிய துணைத் தலைவர் பதவிக்குப் போட்டியிடும் பிரபல தொழிலதிபரும் கட்சியின் மூத்த அரசியல் தலைவருமான டான்ஸ்ரீ எம்.இராமசாமி, தமது தேர்தல் பிரச்சார நடவடிக்கைகளை அநாமதேய கும்பல் ஒன்று முடக்க முயல்வதாகக் குற்றஞ்சாட்டியுள்ளார்.

Read More: Malaysia Nanban Tamil Daily on 17.10.2018


அம்மா நாம் மரணிக்கிறோம்! இதுவரை செய்த எல்லா உதவிகளுக்கும் நன்றி

மேற்கு லண்டனில் உள்ள 27 மாடி கட்டடத்தில் ஏற்பட்ட தீ விபத்து காரணமாக நூற்றுக்கணக்கானோர் உயிரிழந்துள்ளதாக சர்வதேச ஊடகங்கள் தகவல் வெளியிட்டுள்ளன. இதில் ஒரு இளம் தம்பதியும் சிக்கிக் கொண்டது. அந்த தம்பதியரின் பெண் தனது தாய்க்கு கடைசியாக அனுப்பிய குறுஞ்செய்தி சமூக வலைத் தளங்களில் வைரலானது. இந்த தீ விபத்தில் Gloria Trevisan மற்றும் Marco Gottardi என்ற தம்பதியினரே இவ்வாறு உயிரிழந்துள்ளனர். இவர்கள் இருவரும் இத்தாலி நாட்டை சேர்ந்த கட்டட கலை நிபுணர்கள். இவர்கள் கடந்த 3 மாதங்களுக்கு முன்னர் தொழிலுக்காக லண்டனுக்கு சென்றுள்ளனர். 23வது மாடியில் இவர்கள் சிக்கியிருந்த நிலையில், அந்த பெண் தனது தாய்க்கு இறுதியாக அழைப்பு மேற்கொண்டுள்ளார். தாம் தீ விபத்தில் சிக்கியிருப் பதாகவும், காப்பாற்றுவதற்காக குழுவினர் வருவார்கள் என காத்திருப்பதாகவும் குறிப்பிட்டுள்ளார். எனினும் அவர்கள் காப்பாற்றப்படவில்லை. உயிரிழப் பதற்கு முன்னர் மீண்டும் தனது தாய்க்கு அழைப்பை மேற்கொண்டு இதுவரை செய்த அனைத்து உதவிகளுக்கும் நன்றி என குறிப்பிட்டு விட்டு உயிரிழந் துள்ளார்.


மீண்டும் விடுதலைப் புலிகள்!

புனர்வாழ்வளிக்கப்பட்ட முன்னாள் புலி உறுப்பினர்கள் சிலர் மீள ஒருங்கிணைந்து செயற்பட திட்டமிட்டமை தொடர்பிலான பல்வேறு தகவல்களை பயங்கரவாத புலனாய்வுப் பிரிவினர் விசாரணை ஒன்றூடாக வெளிப்படுத்தியுள்ளனர். கிளினொச்சியில் பாதைகைகளில் கடமையில் ஈடுபடும் பொலிஸாரை தாக்கி அவர்களது ஆயுதங்களை கொள்ளையிட்டு அதனூடாக தாக்குதல்களை நடத்துவது தொடர்பிலான தகவல்;களையே பயங்கரவாத புலனாய்வுப் பிரிவினர் வெளிப்படுத்திக்கொண்டுள்ளதாக பொலிஸ் தகவல்கள் தெரிவிக்கின்றன. இது தொடர்பில் பல தடவை முயற்சி செய்யப்பட்டுள்ள போதும் பொலிஸாரின் ஆயுதங்களை கொள்ளையிட அவர்களுக்கு சந்தர்ப்பம் கிடைக்கவில்லை எனவும் அந்த விசாரணைகளில் வெளிப்படுத்தப்பட்டுள்ளன. இதனைவிட கிளினொச்சியின் காடுகளில் புலிகளால் புதைக்கப்பட்டதாக கூறப்படும் ஆயுதங்களை மீளப்பெறும் நோக்கில் பல இடங்கள் தோண்டப்பட்டுள்ளமையும் கண்டறியப்பட்டுள்ளது. இந்நடவடிக்கைகள் இரவு வேளையிலேயெ பெரும்பாலும் முன்னெடுக்கப்பட்டுள்ளதாகவும் மீளுருவாகும் நோக்கில் முன்னாள் போராளிகள் சிலர் இவ்வாறான நடவடிக்கையில் ஈடுபடுவது பாதுகாப்புக்கு அச்சுறுத்தலை ஏற்படுத்த வல்லது எனவும் பயங்கரவாத புலனாய்வுப் பிரிவின் முக்கிய அதிகாரி ஒருவர் சுட்டிக்காட்டினார்.


வடக்கு-தெற்கு நெடுஞ்சாலையில் கோர விபத்து!

உலுசிலாங்கூர், ஏப். 3- நேற்று காலை மணி 7.40 க்கு வடக்கு தெற்கு நெடுஞ்சாலை 403.3 கிமீ லெம்பா பெரிங்கின் அருகே நடந்த கனரக லோரி மற்றும் சாங் யோங் ரக கார் சம்பந்தப்பட்ட சாலை விபத்தில் காரில் பயணம் செய்த ஒரே குடும்பத்தைச் சேர்ந்த அறுவர் பலியாகினர். வடக்கு நோக்கி மண்ணை ஏற்றிச் சென்று கொண்டிருந்த டிரெய்லர் லோரி கட்டுப் பாட்டை இழந்து வலது புறமுள்ள தடுப்பு இரும்பை மோதி பின்புறம் வந்த காரின்மேல் சாய்ந் ததால் காரில் பயணித்த அறுவரும் காருக்குள் ளேயே நசுங்கி மாண்டனர். லோரி ஒட்டுநர் முகமட் ஷாருல் நிஸாம் (27 வயது) எந்தவொரு காயமுமின்றி உயிர் தப்பிய வேளையில் காரின் ஓட்டுநர் உட்படஒரே குடும்பத்தைச் சேர்ந்த அறுவரும் மாண்டனர். பூச்சோங்கிலிருந்து புறப்பட்ட காரில் பயணம் செய்தவர்கள் ஓட்டுநர் லாம் வாய் லூன் (46), லாம் ஜீ யாங் (19), லாம் லியோங் சாவ் (76), லாம் வாய் கியாட் (35), வோங் செக் லீ (53), லாம் ஜீ ஹொங் (13) என தெரியவந் துள்ளது. விபத்தில் பலியான அறுவ ரின் சட லங்கள் பிரேதப் பரிசோதனை க்காக கோலகுபுபாரு மருத்துவமனை க்கு கொண்டு செல்லப்பட்ட வேளையில் விசாரணைக்காக காவல் துறையால் தடுத்து வைக்கப்பட்ட லோரி ஓட்டுநர் சிறுநீர், இரத்த பரி சோதனைக்கு உட்படுத்தப் பட்டதாக உலுசிலாங்கூர் காவல் துறை தலை வர் சூப்ரிண் டெண்டன் இரா.சுப்பிர மணியம் தெரிவித்தார். காலையில் தகவல் அறிந்து விபத்து நடந்த சம்பவத்திற்கு வந்த கோலகுபுபாரு தீயணைப்பு மற்றும் மீட்புப்பணி படையினர் நசுங்கிய காரில் சிக்கிய உடல் களை வெளி யேற்ற சுமார் 1 மணி 15 நிமிடங்கள் பிடித்ததாகவும் தெரிவித்தார்.


ஐ-கார்டு இருந்தும் அந்நியத் தொழிலாளர்கள் கைது ஏன்?

கோலாலம்பூர்,

ஐ-கார்டு இருந்தால் கூட அந்நியத் தொழிலாளர்கள் அதிகாரிகளால் கைது செய்யப்படுகிறார்கள் என்று  தலைமைக் கணக்காய்வாளரின் 2016 ஆம் ஆண்டுக்கான 2ஆவது அறிக்கை கூறுகிறது.அந்நியத் தொழிலாளர் களுக்கான ஐ-கார்டு அடையாள ஆவணத் திட்டம் தோல்வி கண்டுள்ளது.  ஏனெனில் இந்த ஆவணம், அதிகாரப்பூர்வ அடையாள ஆவணமாக அமலாக்க அதிகாரிகளால் அங்கீகரிக்கப்படாமல் இருந்து வருவது தான் என்று அந்த அறிக்கை சுட்டிக் காட்டியது.

இதனை அமலாக்க அதிகாரிகள் அங்கீகரிக்காமல் இருப்பதால் ஐ-கார்டு வைத்திருந்தாலும் அந்நியத் தொழிலாளர்கள் தொடர்ந்து கைது செய்யப்படு கின்ற னர். போலீசார் இந்த ஐ-கார்டு ஆவணத்தின் உண்மைத் தன்மையை ஆராய்வதில் சிக்கலை எதிர்நோக்குவதே இதற்குக் காரணம் என்று அது விளக்கியது. ஐ-கார்டு அதிகாரப் பூர்வமான ஆவணமாக அங்கீகரிக்கப்படாததால் அந்நியத் தொழிலாளர்கள் அதிகாரிகளால் தொடர்ந்து கைது செய்யப்பட்டு வருகின்றனர் என்று 134 முதலாளிமார்களில் 84 பேர் கண்டறிந்துள்ளனர் என்று இந்த அறிக்கை தெரிவித்தது.

Read More: Malaysia Nanban News Paper on 28.11.2017


கேப்டனின் உடல்நிலையைப் பற்றி யாராவது கேள்வியெழுப்பினால், கன்னத்திலேயே அறையுங்கள்

பல மாதங்களுக்குப் பிறகு, இன்று மேடையில் தோன்றி, தற்போது ஊசலாடிக்கொண்டிருக்கும் தமிழகத்தின் நடப்பு அரசியலை, தன் சிம்மக் குரலால் தோலுரிப்பார் என எதிர்பார்த்து வந்த தே.மு.தி.க-வின் தொண்டர்களுக்கு, திருப்பூரில் கிடைத்தது என்னவோ ஏமாற்றம் தான்! சோர்வுற்றுக் கிடக்கும் தொண்டர்களை உற்சாகப்படுத்த, தே.மு.தி.க-வின் பலத்தை அதிகரிக்க, திருப்பூர் மாவட்டம் தாராபுரத்தில், இன்று தே.மு.தி.க சார்பில் மே தினப் பொதுக்கூட்டம் ஏற்பாடு செய்யப்பட்டிருந்தது. மாவட்டங்கள்தோறும் சென்று தொண்டர்களைச் சந்தித்து புகைப்படம் எடுத்துக் கொண்டிருந்தவர், திடீரென சில மாதங்கள் மருத்துவ ஓய்வெடுக்கச் சென்றுவிட்டார். ஜெயலலிதாவின் மரணம், கருணாநிதியின் உடல்நிலை, சசி கலாவின் அட்டூழியம், ஜல்லிக்கட்டுப் போராட்டம், விவசாயிகளின் ஆர்பாட்டம் என லைம் லைட்டில் இருந்த தமிழ்நாட்டின் சென்சிட்டிவ் வான சம்பவங்கள் எதைப் பற்றியும் பெரியதாக எங்குமே பேசாமல், குறிப்பாக மீடியாவின் கண்களில் படாமலேயே சில காலம் அமைதியாய் இருந்த தங்கள் கட்சித் தலைவன், மீண்டும் பழைய உற்சாகத்தோடு இன்று மே தினப் பேருரை ஆற்றுவார் எனப் பல்வேறு மாவட்டங்களில் இருந்தும் தொண் டர் படை வந்து குவிந்திருந்தது. அதற்கு அச்சாரம் போடும் வகையில்தான் தன் பேச்சின்மூலம் பிரேமலதாவும் எக்கச்சக்கப் பில்டப்களை அள்ளி வீசினார். 'பல்வேறு மாவட்ட மக்கள் வாழும் ஊர் என்பதாலும், தொழிலாளர் வர்க்கம் நிறைந்த ஊர் என்பதாலும்தான் இந்த மாவட்டத்தை மே தினப் பொதுக் கூட்டம் நடத்துவதற்காகத் தேர்ந்தெடுத்தோம். இன்று ஒட்டுமொத்த தமிழ்நாட்டு மக்களும் ஒன்றுசேர்ந்து எதிர்க்கும் டாஸ்மாக் மதுபானக் கடைகளுக்கு எதிராக, சாமளாபுரத்தில் வீதியில் இறங்கிப் போராடிய வீரமங்கைகள் வாழும் ஊர் இது. என்னைக்கூட, டெல்லியில் விவசாயிகள் நடத்திய போராட் டத்தில் ஏன் மண்சோறு சாப்பிட்டீர்கள்? எனப் பலரும் கேட்டார்கள். கோயிலில்தான் எல்லாரும் மண் சோறு சாப்பிடுவார்கள். என்னைப் பொறுத் தவரை விவசாயிகள் போராட்டம் நடத்திய அந்த ஜந்தர் மந்தர் பகுதிதான் கோயில். எனவேதான், அங்கு மண் சோறு சாப்பிட்டேன். எதற்கு இந்த வய தில் இவ்வளவு சிரமப்படுகிறீர்கள், உங்கள் போராட்டத்தைக் கைவிடுங்கள் எனக் கூறிவிட்டு வந்தேன். அடுத்தநாள், எடப்பாடி பழனிசாமி சென்று சந்தித்தபின் அவர்கள் போராட்டத்தை முடித்துக்கொண்டார்கள். ஆனால், இங்கு ஸ்டாலின் அனைத்துக் கட்சி கூட்டத்தை நடத்திவிட்டேன்; பந்த் நடத்திவிட்டேன்; போராட்டம் மாபெரும் வெற்றி என, கூசாமல் கத்திக்கொண்டு இருக்கிறார். சட்டசபையில், சட்டையைக் கழற்றிவிட்டு அவர் நடத்திய நாடகத்தை இந்த நாடே பார்த்துச் சிரித்தது. அ.தி.மு.க-வும் அதற்கு விதிவிலக்கல்ல. சர்.சி.வி ராமனும், அப்துல் கலாமும் வாழ்ந்த இந்த பூமியில், தெர்மக்கோலை வைத்து நீர் ஆவியாவதைத் தடுக்க நினைக்கும் கோமாளிகளை நாம் அ.தி.மு.வில் மட்டுமே பார்க்க முடியும். ஜெயலலிதாவின் வாழ்க்கையே ஒரு மர்மமாகத்தான் இருந்து முடிந்திருக்கிறது. இன்று, அவர் வீட்டுக் காவலாளி முதல் கார் டிரைவர் வரை மர்மமாக இறந்துகிடக்கிறார்கள். ஜெயலலிதாவின் உடலை அந்தச் சமாதியிலிருந்து எடுத்து, போயஸ்கார்டன் வீட்டிலேயே வைத்துவிடலாமா என்று யோசிக்கும் அளவுக்கு ஒரு ஊழல் குற்றவாளியாகத்தான் மரணித்திருக்கிறார். கடந்த தேர்தலில் அ.தி.மு.க ஆட்சியமைக்க, இந்த கொங்கு மண்டலம் தான் முக்கியக் காரணமாக இருந்தது. ஆனால், நீங்கள் குடித்து வளர்ந்த சிறுவாணியும் நொய்யலும் இப்போது எப்படிப்பட்ட சிக்கலில் சிக்கித் தவிக்கிறது... இந்த ஆளும் அரசாங்கம் உங்களின் நீராதாரத்தை மீட்டெடுக்க ஏதாவது முயற்சி எடுத்ததா? எனக்கு ஒரு தகவல் கிடைத்தது. அடுத்த 10 ஆண்டுகளில் தமிழ்நாடே பாலைவனமாகப்போகிறது என்று. இன்னும் கூடிய விரைவில் பொதுத் தேர்தலை நாம் சந்திக்க இருக்கிறோம். விவசாயிகள் தற்கொலையும், வீதியில் இறங்கிப் போராடும் மக்களையும் பார்த்தால், தமிழ்நாட்டில் ஒரு மாற்றத்துக்கான நேரம் வந்துவிட்டது கண்கூடாகத் தெரிகிறது. 2011 தேர்தலோடு தி.மு.க-வுக்கு மக்கள் நிரந்தர முடிவுகட்டிவிட்டார்கள். 2016 தேர்தலோடு அ.தி.மு.க-வும் முடிவுகட்டப்பட்டுவிட்டது. இனி வரும் காலத்தில் தமிழ்நாட்டை காப்பாற்றவேண்டிய கடமை தே.மு.தி.க-வுக்கு மட்டுமே இருக்கிறது' என்று பிரேமலதா பேசிக்கொண்டிருக்கும்போதே, விஜ யகாந்த் மேடையேறி இருக்கையில் அமர, ஜெயலலிதாவின் மரணத்தில் இருக்கும் மர்மத்தைப் பற்றியோ, கருணாநிதியின் உடல்நிலையைப் பற் றியோ கேட்க தைரியமில்லாதவர்கள், கேப்டனின் உடல்நிலையைப் பற்றி மட்டும் கேட்கிறார்கள். 'இப்போது தொண்டர்களிடத்தில் நான் ஒரு முக்கியக் கோரிக்கை வைக்கிறேன். இனி யாராவது உங்களிடத்தில் விஜயகாந்தின் உடல்நிலை எப்படி இருக்கிறது எனக் கேட்டால், அவர்களுடைய கன்னத்திலேயே பளாரென ஒரு அறை விடுங்கள். நம்முடைய கேப்டன் 100% சிறப்பாக, சூப்பராக, ஃபிட் டாக சிங்கம்போல வந்து இங்கு அமர்ந்துகொண்டிருக்கிறார் என பிரேமலதா பில்டப் கொடுக்க, பல மாதங்களுக்குப் பிறகு மைக் பிடிக்கும் விஜயகாந்தின் பேச்சைக் கேட்க ஆர்வமானார்கள் தொண்டர்கள். மே தின வாழ்த்துகள் இல்லை. தொழிலாளர் தின வாழ்த்துகள்தான் சொல்வேன் என ஆரம்பித்தவர், '8 மணி நேர வேலை எப்போது வந்தது தெரியுமா? 1986-ல். அந்த அளவுக்கு கஷ்டப்பட்டது தொழிலாளர் வர்க்கம். அரிசி ஆலையில்தான் நான் என் வாழ்க்கையைத் துவக்கினேன். அன்று முதல் நான் எங்கு சென்றாலும் தொழிலாளர்களோடுதான் இருக்கிறேன்' என்று பேசிக்கொண்டிருக்க, திடீரென கூட்டத்திலிருந்து ஒருவர், 'கேப்டன், அழாதீங்க என்று கத்தினார்'. 'நான் பேசும்போது என் கண்களில் நீர் வடியும் என்பது அனைவருக்குமே தெரியும். இந்தத் தொழிலாளர்களுக்காகத்தான் அழுகிறேன் என்றுகூட வைத்துக்கொள்ளுங்கள். 'லோக்பால், லோக் ஆயுக்தா' என்று ஸ்டாலின் பேசுகிறார். அது வந்தால் அவரும், அவரின் குடும்பமும்தான் சின் னாபின்னமாகும். மின்சாரத்துறை இன்று மின் மயானத் துறை ஆகிவிட்டது' என்று பேசிக்கொண்டிருந்தவர், என்ன நினைத்தாரோ தெரியவில்லை. சட் டென, சத்தம் வந்துட்டே இருக்கு. நான் என்ன பேசுறேன்னு எனக்கே தெரியமாட்டேங்குது. அதனால, எல்லோருக்கும் வணக்கம் சொல்லி கையைக் காட் டிட்டா நான் உக்காந்துருவேன்.' என சட்டென பேச்சை முடித்துவிட்டு, நான்கு பேருக்கு சேலை துணிமணிகளை வழங்கிவிட்டுக் கிளம்பினார் விஜயகாந்த். அடுத்த ஐந்து நிமிடத்தில், ஒட்டுமொத்த கூட்டமும் கலைந்து, பொதுக்கூட்டம் நடைபெற்ற இடம் என்றே தெரியாத அளவுக்கு ஆள் அரவமின்றிக் காணப் பட, அங்கு பூட்டியிருந்த கடையின் வாசலில், கட்சித் தொண்டர் ஒருவர் தனியாக அமர்ந்திருந்தார். ஏன் இன்னும் கிளம்பவில்லையா என்று நாம் அவ ரிடம் கேட்க,' உங்க தலைவனுக்கு உடம்பு சரியில்லாம ஆஸ்பத்திரியில இருக்காராமே... இனி உங்க கட்சியே காணாமப் போயிரும்ன்னு ஊர்ல சில மாசமா பேசிட்டு இருக்கிறவங்களுக்கு முன்னாடி, கெத்தா காலரைத் தூக்கிவிட்டுட்டு, புதுக்கோட்டைல இருந்து கெளம்பி வந்தேன். நம்ம கேப்டன் இத் தனை மாசம் கழிச்சுப் பேசப்போறார், இனி அரசியல் வட்டாரத்தையே அமர்க்களப்படுத்துவார்னு நம்பிக்கையோட வந்தேன். இப்பிடி திடுதிப்புனு பாதியில பேச்ச நிறுத்திட்டுப்போயிட்டாரே. இப்படியெல்லாம் இருந்தா அப்புற எப்படி ஆட்சிக்கு வர்றது. தமிழ்நாட்டோட தவிர்க்க முடியாத சக்தியா இருப்பாருனு நெனச்சோம். இப்புடி தொண் டர்களைத் தவிக்க விடுவார்னு நினைக்கல. எனக்கு ஊருக்குப் போக இனி காலைல தாம்யா பஸ் கிடைக்கும். இங்கன எங்கயாவது படுத்து எந்திருச்சி போயிக்கிவேன். நீங்க கெளம்புங்க' என்றார் அந்த உண்மைத் தோடர்.


அகதிகளை ஏற்றுக்கொள்வதை இடைநிறுத்தும் இத்தாலி

வெளிநாட்டு அகதிகளை ஏற்றுகொள்வதனை இடைநிறுத்திக் கொள்ள இத்தாலி அரசாங்கம் தீர்மானித்துள்ளதாக தெரிவிக்கப்படுகின்றது. கடல் வழியாக தமது நாட்டிற்கு வரும் அகதிகளை தடை செய்வதற்கு இத்தாலி தீர்மானித்துள்ளதாக சர்வதேச ஊடகங்கள் செய்தி வெளியிட்டுள்ளன. அகதிகள் தொடர்பில் ஏனைய ஐரோப்பிய நாடுகளில் எவ்வித நடவடிக்கைகளையும் மேற்கொள்ளாமல் இருப்பது தங்கள் நாட்டிற்கு சிக்கலாக இருக்கும் என இத்தாலி அரசாங்கம் சுட்டிக்காட்டியுள்ளது. இந்த வருடம் 73,000 அகதிகள் இத்தாலிக்கு சென்றுள்ள நிலையில், அது கடந்த வருடத்தை விட 14 விழுக்காடு அதிகரிப்பாகும் என்பது குறிப்பிடத்தக்கது.


பிரதமராக வருவதை பரிசீலிக்கத் தயார்.

நாட்டிற்கு மறுபடியும் பிரதமராக வருவது குறித்து தாம் பரிசீலிக்கத் தயாராக இருப்பதாக 22 ஆண்டு காலம் பிரதமர் பொறுப்பை ஏற்றிருந்த துன் டாக்டர் மகாதீர் முகமது நேற்று அறிவித்துள்ளார். அடுத்த பொதுத் தேர்தலில் எதிர்க்கட்சி வெற்றி பெற்றால், தற் காலிக பிரதமராக பொறுப்பேற்க நான் ஒப்புக் கொள்ள மாட்டேன். எனினும், நான் தான் மறுபடியும் பிரதமராக வர வேண்டும் என்பது பொதுமக்களின் விருப்பமாக இருந்தால் எனது முடிவை பரிசீலனை செய்வேன் என்றும் அவர் குறிப்பிட்டார். நான் மறு பரிசீலனை செய்ய வேண்டிய கட்டாயத்திற்கு தள்ளப்படலாம் என்றும் அவர் கூறினார்.பிரதமராக மீண்டும் பொறுப்பேற்க அண்மைய மாதங் களாக தான் மறுத்து வந்ததைப் பற்றி குறிப்பிடுகையில் அவர் இவ்வாறு கூறினார்.ஆனால் பக்காத்தான் ஹராப்பானில் உள்ள என் நண்பர்களின் கருத்துக் களுக்கு எதிராக செயல்பட மாட்டேன் என்று அவர் கூறினார். எதிர்க்கட்சிக் கூட்டணியின் இதர பங்காளிக் கட்சிகளான ஜசெக, பிகேஆர், அமானா ஆகியவற்றை பற்றி குறிப்பிடுகையில் அவர் இவ்வாறு கூறினார். முகநூல் வழி நடத்தப்பட்ட நேரடி கேள்வி-பதில் நிகழ்ச்சியின்போது ஒரு பயனர் எழுப்பிய கேள்விக்கு பக்காத்தான் ஹராப்பானின் புதிய உறுப்புக் கட்சி யான பிபிபிஎம்மின் அவைத் தலைவரான மகாதீர் இந்த பதிலை அளித்தார். தான் ஒரு ஓய்வூதியதாரர் என்றே இன்னும் கருதுவதாக கூறிய முன்னாள் பிரதமர் டாக்டர் மகாதீர், பிரதமர் பொறுப்பை மீண்டும் ஏற்பதில்லை என கடந்த காலத்தில் தான் கூறி வந்ததை சுட்டிக் காட்டினார்.பிரதமராக 22 ஆண்டுகள் பதவி வகித்த தனக்கு இருக்கும் அனுபவத்தை பற்றி குறிப்பிட்ட டாக் டர் மகாதீர், நாடு எதிர்நோக்கும் எந்தவொரு பிரச்சினைக்கும் தீர்வு காண நடத்தப்படும் விவாதங்களில் கலந்து கொள்ள தனக்கு எவ்வித மன உறுத்தலும் கிடையாது என்றார். எனக்கு வாய்ப்பு அளிக்கப்பட்டால் எனது பங்கை ஆற்ற நான் தயார்.கடந்த மாதம் எப்எப்டிக்கு வழங்கிய ஒரு சிறப்பு நேர்காணலின்போது தான் பிரதமராக மீண்டும் வர தெரிவிக்கப்பட்ட பரிந்துரைகளை நிராகரித்தார்.அடுத்த பொதுத் தேர்தலில் ஒரு வேட்பாளராக களமிறங்கும் எண்ணமும் தனக்கு கிடையாது என அவர் தெரிவித்திருந்தார்.


அன்வார் - மகாதீர் சந்திப்பு!

முன்னாள் பிரதமரும், பிரிபூமி கட்சித் தலைவருமான துன் டாக்டர் மகாதீர் முகமட்டும் பி.கே.ஆர் கட்சியின் ஆலோசகர் டத்தோஸ்ரீ அன்வார் இப்ராஹிமும் இரண்டாவது முறையாக நேற்று சந்தித்துப் பேசினர். அவதூறு வழக்கு தொடர்பில் நீதிமன்றத்திற்குக் கொண்டு வரப்பட்ட டத்தோஸ்ரீ அன்வாரிடம், முன்னாள் பிரதமர் துன் டாக்டர் மகாதீர் சுமார் 40 நிமிடம் பேசினார். இச்சந்திப்பின் போது, துன் டாக்டர் மகாதீர், பெரிபூமி கட்சி பக்காத்தான் ஹாராப்பானுடன் கூட்டணி வைத்துக்கொள்வது குறித்து பேச்சு வார்த்தை நடத்தியதாகத் தெரிவித்தார். ‘நாங்கள் நாட்டில் நிலவும் அரசியல் விவகாரம் குறித்தும் பேசினோம். நாங்கள் இருவரும் பல விவகாரங்களில் ஒரே கருத்தைக் கொண்டிருக்கிறோம் ’ என துன் டாக்டர் மகாதீர் தெரிவித்தார். நேற்று நடைபெற்ற வழக்கு விசாரணையின் போது, ஏறக்குறைய முற்பகல் 11.55 மணிக்குத் தமது ஆதரவாளர்களுடன் நீதிமன்றத்திற்கு வருகைப் புரிந்த துன் டாக்டர் மகாதீர், பொது மக்கள் அமரும் இடத்தில் முதல் வரிசையில் சென்று அமர்ந்தார். அப்போது அவர் டத்தோஸ்ரீ அன்வார் இப்ராஹிமை நோக்கி கையசைத்த போது, அன்வாரும் அதனை ஆமோதிக்கும் வகையில் தலையசைத்தார் என்பது குறிப்பிடத்தக்கது. இரண்டாவது ஓரினப்புணர்ச்சி வழக்கில் ஐந்தாண்டு சிறைதண்டனை அனுபவித்து வரும் டத்தோஸ்ரீ அன்வார் இப்ராஹிமை, நீதிமன்ற வழக்கு விசாரணையின் போது, முன்னாள் பிரதமர் மகாதீர் சந்தித்துப் பேசுவது இது, இரண்டாவது முறையாகும்.


குஷ்பு வீட்டில் வெடிகுண்டு வைத்திருக்கிறோம்'

நடிகை குஷ்புவின் வீட்டில் வெடிகுண்டு வைத்திருப்பதாக மிரட்டல் விடுக்கப்பட்டது. நடிகை குஷ்பு, தனது குடும்பத்துடன் பட்டினப்பாக்கம் பகுதியில் உள்ள அவரது வீட்டில் வசித்துவருகிறார். நேற்று இரவு தேனாம்பேட்டைப் பிரிவு 108 ஆம்புலன்ஸ் சேவை மையத்துக்கு மர்ம போன்கால் ஒன்று வந்தது. அதில் பேசிய நபர், 'நடிகை குஷ்புவின் பட்டினப்பாக்கம் வீட்டில் வெடிகுண்டு வைத்திருக்கிறோம்' என்றாராம். இந்த மிரட்டல் போன்கால் குறித்து உட னடியாக போலீஸாருக்குத் தகவல்கொடுக்கப்பட்டது. உஷாரான காவல்துறையினர், நள்ளிரவு குஷ்புவின் பட்டினப்பாக்கம் வீட்டுக்குச் சென்றனர். அங்கு நடத்திய விசாரணையில், வெடிகுண்டு மிரட்டல் வெறும் புரளி எனத் தெரியவந்தது. மேற்கொண்டு, போன் செய்தவர்கள் குறித்து தீவிர விசாரணை நடத்தப்பட்டுவருகிறது. குஷ்பு தற்போது நடிப்பு மற்றும் தொலைக்காட்சித் தொடர்கள் தயாரிப்புப் பணிகளைக் கவனித்துவருகிறார். மேலும், காங்கிரஸ் கட் சியில் முக்கியப் பொறுப்பிலும் செயலாற்றிவருகிறார்.


தமிழக கிரிக்கெட் ரசிகர்களுக்கு டி.டி.வி.தினகரன் முக்கிய வேண்டுகோள்!

ஐ.பி.எல் கிரிக்கெட் போட்டிகளைப் புறக்கணிக்க வேண்டும் என டி.டி.வி.தினகரன் வலியுறுத்தியுள்ளார்.

காவிரி போராட்டம் நடந்துவரும் இச்சூழ்நிலையில், போராட்டத்துக்கு மேலும் ஆதரவு திரட்டும் பொருட்டு இந்த வருடம் ஐ.பி.எல் போட்டிகளைப் புறக்க ணிக்க வேண்டும் எனத் தமிழக வாழ்வுரிமைக் கட்சித் தலைவர் வேல்முருகன், திருமுருகன் காந்தி உள்ளிட்ட தமிழ் ஆர்வலர்கள் கோரிக்கை விடுத்து ள்ளனர். இந்தக் கோரிக்கை தற்போது வலுப்பெறத் தொடங்கியுள்ளது. தமிழ் அமைப்புகள் பலவும், இந்தக் கோரிக்கையை சமூக வலைதளங்களில் வலி யுறுத்தி வருகின்றனர். மேலும், ஐ.பி.எல் போட்டிக்கு எதிராக வழக்கும் தொடரப்பட்டுள்ளது. இதனால் திட்டமிட்டபடி ஐ.பி.எல் போட்டிகள் நடை பெறுவதில் சிக்கல்கள் எழுந்துள்ளன. இந்நிலையில், ஐ.பி.எல் போட்டிகளை புறக்கணிக்க வேண்டும் எனக் கிரிக்கெட் ரசிகர்களுக்கு அம்மா மக்கள் முன்னேற்றக் கட்சி பொதுச் செயலாளர் டி.டி.வி.தினகரன் ட்விட்டரில் வேண்டுகோள் விடுத்துள்ளார்.

அதில்,`தமிழகத்தின் வாழ்வாதாரமாக விளங்கும் காவிரி நீர்ப் பிரச்னையில் மத்திய, மாநில அரசுகள் நமக்கு இழைக்கும் துரோகத்துக்கு எதிராகத் தமி ழகமே பொங்கி எழுந்திருக்கிறது. விவசாயிகளின் வேதனையில் பங்கெடுக்கும் விதமாக ஆர்ப்பாட்டம், போராட்டம் என நாள்தோறும் நடத்தி, தங்கள் உணர்வுகளை மக்கள் வெளிப்படுத்திவரும் இந்த நேரத்தில், ஐ.பி.எல் கிரிக்கெட் போட்டிகள் நடக்க இருக்கிறது. காவிரி உரிமை மீட்புப் போராட்டத்தில் விவசாயிகளின் குரலுக்கு வலுசேர்க்கும் விதமாக இந்த ஐ.பி.எல் கிரிக்கெட் போட்டிகளைப் புறக்கணிக்குமாறு தமிழக கிரிக்கெட் ரசிகர்களை அன்போடு கேட்டுக்கொள்கிறேன்" எனப் பதிவிட்டுள்ளார்.


மீண்டும் போராட்ட களத்தில் நடிகை ஸ்ரீரெட்டி: அரசியலுக்கு வர திட்டம்?

பட வாய்ப்பு தர படுக்கைக்கு அழைக்கின்றனர் என்று தெலுங்கு நடிகை ஸ்ரீரெட்டி சொன்ன குற்றச்சாட்டினால் தெலுங்கு பட உலகம் கலவரத்தில் கிடக்கி றது. ஸ்ரீலீக்ஸ் முகநூல் பக்கத்தில் செக்ஸ் தொல்லை கொடுத்தவர்கள் என்று டைரக்டர் சேகர் கம்முலு, தயாரிப்பாளர் கோனா வெங்கட், நடிகர் ராணா வின் தம்பி அபிராம், நடிகர் நானி என்று தொடர்ந்து பெயர்களை வெளியிட்டார்.
தெலுங்கு நடிகர் சங்கம் ஸ்ரீரெட்டியை நீக்கி வைத்து அவருடன் யாரும் நடிக்க கூடாது என்று தடை போட்டது. இதை எதிர்த்து அரைநிர்வாண போராட்டம் நடத்தி பரபரப்பு ஏற்படுத்தினார். ஸ்ரீரெட்டிக்கு ஆதரவாக மனித உரிமை ஆணையம், மகளிர் சங்கங்கள் இறங்கியதால் அவர் மீதான தடையை நடிகர் சங்கம் நீக்கியது.
இந்த நிலையில் சமூக சேவை பணிகளில் ஸ்ரீரெட்டி தீவிரமாக ஈடுபட தொடங்கி உள்ளார். பெண்கள் அமைப்புகள் நடத்தும் நிகழ்ச்சிகளில் பங்கேற்று வரு கிறார். பெண்களுக்கு எதிரான வன்முறைகளை கண்டித்து நடைபெறும் கருத்தரங்குகளிலும் பேசுகிறார். ஆந்திரா ஸ்ரீசைலம் பகுதியில் உள்ள கண்மாயில் மகாத்மா காந்தியின் 100 நாள் வேலைவாய்ப்பு திட்டத்தில் கிராமப்புற பெண்கள் பலர் வேலை செய்து வந்தனர்.
அந்த வேலையை திடீரென்று நிறுத்தி அவர்களை வீட்டுக்கு அனுப்பி விட்டனர். இதை கண்டித்து அந்த பெண்களுடன் சேர்ந்து ஸ்ரீரெட்டி தலையில் முண்டாசு கட்டி போராட்டம் நடத்தினார். விரைவில் ஒரு கட்சியில் இணைந்து அரசியலில் ஈடுபட ஸ்ரீரெட்டி திட்டமிட்டுள்ளதாக தகவல் வெளியாகி உள்ளது.


சென்னை,

குழந்தைகளின் உரிமைகளுக்கு குரல் கொடுப்பதற்காக யுனிசெப் அமைப்பின் நட்சத்திர அட்வ கேட்டாக நடிகை த்ரிஷா தேர்வு செயப்பட்டுள்ளார். கலை, இலக்கியம், நிர்வாக துறைகளில் உள்ள பிரபலங்களை யுனிசெப் அமைப்பு ஆண்டு தோறும் தேர்வு செது நட்சத்திர அட்வகேட் அந்தஸ்தை வழங்கி வருகிறது. இந்த ஆண்டு நடிகை த்ரிஷா அந்த வரிசையில் இடம் பெற்றுள் ளார். இதற்காக அவர் நன்றி தெரி வித்து கொண்டுள்ளார்.

நடிகை த்ரிஷா நடிப்பு மட்டுமின்றி சமூக சேவைகளிலும் நாட்டம் காட்டி வருகிறார். விலங்குகள் நலன், குழந்தைகள் கல்வி போன்றவற் றுக்காக தொடர்ந்து குரல் கொடுக்கிறார். அண்மையில் கேரள அரசும் யுனிசெஃப் நிறுவனமும் இணைந்து தயாரித்த, குழந்தைகளுக்கு தட்டம்மை ஊசி போட வலி யுறுத்தும் விளம்பரத்தில் த்ரிஷா நடித்தார்.

இதனைத் தொடர்ந்து த்ரிஷாவின் சமூக ஈடுபாட் டுக்கு அங்கீகாரம் தரும் வகையில் ’யுனிசெஃபின் பிரபல தூதர்’ என்ற பதவியை அவருக்கு வழங்கியுள் ளனர். தமிழ்நாடு மற்றும் கேரள மாநிலங்களுக்கான யூனிசெஃப் நல்லெண்ண தூதராக திரிஷா நியமிக்கப்பட்டுள்ளார்.


வானத்தில் கடவுள் கண் ??!! சீனாவில் வினோத நிகழ்வு!!

சீனாவில் வானத்தில் மேகக்கூட்டங்கள் ஒன்று சேர்ந்து கண் போன்று காட்சியளித்த சம்பவம் வலைத்தளங்களில் பரவி வருகிறது. மேலும் அது கடவுளின் கண் என்றும் அங்குள்ள மக்களால் நம்பப்பட்டு வருகிறது. அங்கு நடக்கும் இரண்டாவது வினோத சம்பவம் இது என்றே கூறலாம்.

சீனாவில் வடக்கு இன்னர் மங்கோலியாவில் மேகக்கூட்டங்கள் ஒன்று சேர்ந்து கண் போன்றும் அந்த கண் போன்ற மேகக்கூட்டத்தின் நடுவில் இருந்த நிலா கண்ணின் கருவிழி போன்றும்  தோன்றியது.

இந்த காட்சி அங்கிருந்த பெண் ஒருவரால் செல்போனில் படம் பிடிக்கப்பட்டு இணையத்தில் பரவி வருகிறது. அதுமட்டுமின்றி அந்த கண் கண் வடிவம் கடவுளின் கண் என்றும் உள்ளூர் வாசிகள் தெரிவித்து வருகின்றனர். இதேபோல் அங்கு அண்மையில் கடந்த நவம்பர் அன்று மூன்று சூரியன்கள் ஒரே நேரத்தில் உதித்ததாக கூறப்பட்டது. இதுபோன்ற தொடர்ச்சியாக விசித்திர நிகழ்வுகள் அங்கு தொடர்ந்து வந்தாலும் அதுபற்றி அங்குள்ள எந்த இயற்கை ஆய்வாளர்களும் கருத்தும் தெரிவிக்கவில்லை என்பது குறிப்பிடத்தக்கது.


அளவுக்கு அதிகமாக டுரியான் உண்டவர் இரத்த நாளங்கள் வெடித்து மரணம்

ஜாகர்த்தா,

இங்கு தங்கேராங் பகுதியில் உள்ள சுரூக் என்ற இடத்தில் பொது மினி வேன் ஓட்டுநர் ஒருவர் இறந்து  கிடந்தார். அதிகமாக டுரியான் பழங்களை உட்கொண்டதால் அவர் இறந்திருக்கக்கூடும் என்று அப்பகுதி போலீஸ் துறை கூறியுள்ளது. மரணமடைந்த எடி (வயது 53) என்ற அந்த மினி வேன் ஓட்டுநர் இரத்த அழுத்த நோயால் பாதிக்கப்பட்டிருந்தார். அவர் அளவுக்கு அதிகமாக டுரியான் பழங்களை உட்கொண்டுள்ளார் என்று தென் தங்கேராங் போலீஸ் குற்றவியல் விசாரணை பிரிவு தலைவர் அலெக்ஸாண்டர் யுரிகோ கூறினார்.

இரத்த அழுத்த நோயால் பாதிக்கப்பட்டிருந்த எடி, அதிகமான டுரியான் பழங்களை உட்கொண்டதால், அவருக்கு இரத்த அழுத்தம் ஏற்பட்டு, அவரின் இரத்த நாளங்கள் வெடித்துள்ளன. இதையடுத்து அவருக்கு மூக்கிலிருந்து இரத்தம் வெளியாகி இறந்துள்ளார் என்று அவர் குறிப்பிட்டார். மரணமடைந்த எடியின் உடலை அவரின் நண்பர்கள், அவரது மினி வேனில் கண்டுபிடித்தனர். விசாரணையின் மூலம் அவரின் மரணப் பின்னணியில் எத்தகைய சந்தேகமும் இல்லை என்பது தெரிய வந்துள்ளது. அவர் இரத்த அழுத்த நோயால் பாதிக்கப் பட்டிருந்தார் என்ற விவரத்தை, அவரின் குடும்பத்தார், நண்பர்கள் பகிர்ந்து கொண்டனர் என்று அலெக்ஸாண்டர் தெரிவித்தார்.

எடியின் உடலை பிரேதப் பரிசோதனைக்கு உட்படுத்த அவரின் குடும்பத்தார் ஒப்புக் கொள்ளவில்லை என்பது குறிப்பிடத்தக்கது. அதிகமாக டுரியான் பழங்களை உட்கொண்டால், இரத்த அழுத்தம் அதிகரிக்கக்கூடும் என்று இந்தோனேசிய பல்கலைக்கழகத்தின் ஊட்டச் சத்து நிபுணர் மர்யா ஹர்யோனோ கூறினார்.


கடைவீட்டில் தீ. தியாகராஜன் உட்பட அறுவர் பலி.

ஈப்போ.

இங்கு ஜெலப்பாங் மாஜூ தொழிற்பேட்டையில் இரண்டு மாடி கடைவீட்டில் வாணவேடிக்கை போன்று பலத்த சத்தத்துடன் ஏற்பட்ட பயங்கர தீயில் ஓர் இந்தியர் உட்பட அறுவர் கருகி மாண்டனர். நிகழ்ச்சிகளுக்கு தேவையான ஏற்பாடுகளை கவனிக்கும் நிறுவனத்தை வழிநடத்தி வந்த 40 வயதான தியாக ராஜன் இந்த சம்பவத்தில் பலியானதாக அடையாளம் கூறப்பட்டது.

Read More: Malaysia Nanban Tamil Daily on 12.12.2018


விஜய் சேதுபதியுடன் இரண்டாவது முறையாக இணையும் நிஹாரிகா

ஒரு நல்ல நாள் பாத்து சொல்றேன்’ படத்தின் மூலம் தமிழ் சினிமாவில் அறிமுகமான நிஹாரிகா கொனிதலா மீண்டும் விஜய் சேதுபதியுடன் இணைந்து நடிக்க இருப்பதாக தகவல் வெளியாகி இருக்கிறது.  ஒரு நல்ல நாள் பாத்து சொல்றேன்’ படத்தின் மூலம் தமிழ் சினிமாவில் அறிமுகமானவர் நிஹாரிகா கொனிதலா. மெகா ஸ்டார் சீரஞ்சீவியின் உறவுக்கார பெண்ணான இவர், தற்போது ஹேப்பி வெட்டிங்’ என்ற தெலுங்கு படத்தில் நடித்து முடித்திருக்கிறார்.

இந்த படம் விரைவில் வெளியாக இருக்கிறது.  இந்நிலையில், தெலுங்கில் பிரமாண்டமாக உருவாகி வரும் சூசயீரா நரசிம்ம ரெட்டி’ படத்தில் ஒரு முக்கிய கதாபாத்திரத்தில் நிஹாரிகா நடிக்க இருப்பதாக தகவல் வெளியாகி இருக்கிறது.


கிம் ஜோங் - நாம் கொலை வழக்கு, சந்தேகப்பேர்வழிகள்   கேஎல்ஐஏ.2க்கு அழைத்து வரப்பட்டனர்.

சிப்பாங்,

கிம் ஜோங் - நாம் கொலை வழக்கு விசாரணையில் சம்பந்தப்பட்டவர்கள், சம்பவம் நிகழ்ந்த  கோலாலம்பூர்  அனைத்துலக விமான நிலையம் 2க்கு (கேஎல்ஐஏ) நேற்று  அழைத்து வரப்பட்டபோது, அங்கு மிகவும் பரபரப்பு காணப்பட்டது.

வழக்கு விசாரணையின் ஒன்பதாவது நாளான நேற்று இந்தோனேசியப் பெண் சித்தி அய் ஷாவும் (வயது 25) வியட்னா மியப் பெண் டோவன் தி ஹுவோங்கும் (வயது 28) இங்கு அழைத்து வரப்பட்டனர். பிப்ரவரி 13ஆம் தேதி காலை 9 மணியளவில் கேஎல்ஐஏ 2இன் புறப்பாடு மண்டபத்தில் ஜோங் - நாமை (வயது 45) கொலை செய்ததாக அய்ஷா, டோவன் ஆகிய இருவருடன், இன்னும் தலைமறைவாக இருந்து வரும் மேலும் நால்வர் மீதும் குற்றம்சாட் டப்பட்டு இருக்கிறது.

Read More: Malaysia Nanban News paper on 25.10.2017


ரோன் 97 பெட்ரோல் விலை 14 காசு உயர்வு

பெட்டாலிங் ஜெயா,

அக்டோபர் மாதத் திற்கான ரோன் 97 பெட்ரோல் விலை லிட்டர் 14 காசு உயர்ந்து வெ.2.79க்கு விற்கப்படுகிறது. எனினும், ரோன்  95 ரக பெட்ரோல் டீச லும் முறையே வெ. 2.20க்கும் வெ.2.18க்கும் தொடர்ந்து விற்கப்படுகிறது. ரோன் 97 ரக பெட்ரோலின் புதிய விலை உள்நாட்டு வர்த்தக, கூட்டுறவு, பயனீட்டாளர் நல அமைச்சின்  அதிகாரப்பூர்வ முகநூல் பக்கத்தில் நேற்று முன்தினம் செப்டம்பர் 30 ஆம் தேதி மாலை அறிவிக்கப்பட்டது.

Read More: Malasyia Nanban Tamil Daily on 2.10.2018


`நெருக்கடியில் மத்திய அரசு; வீழ்த்த வாருங்கள்' - எதிர்க்கட்சிகளுக்கு வைகோ அறைகூவல்

மத்தியில் ஆட்சியில் இருக்கும் பா.ஜ.க அரசு அடுத்த ஓராண்டு காலத்துக்கு நீடிக்காது. விரைவிலேயே அரசு கவிழும் வாய்ப்பு இருப்பதாக ம.தி.மு.க பொதுச் செயலாளர் வைகோ தெரிவித்தார்.

நெல்லையில் பல்வேறு நிகழ்ச்சிகளில் பங்கேற்க வருகை தந்துள்ள வைகோ செய்தியாளர்களுக்கு அளித்த பேட்டியில்,``மத்தியில் ஆளும் பா.ஜ.க அரசின் ஆட்சியிலிருந்து தெலுங்கு தேசம் கட்சி வெளியேறியுள்ளது. அதனால் மத்திய அரசுக்கு நெருக்கடி ஏற்பட்டு உள்ளது. தற்போது மத்திய அரசுக்கு 273 எம்.பி-க்கள் ஆதரவு மட்டுமே இருக்கிறது. பெரும்பான்மையை விடவும் ஒரு எம்.பி மட்டுமே அதிகமாக  உள்ளது.

பாரதிய ஜனதா கட்சியை வளர்த்ததில் அத்வானிக்கும் முக்கியப் பங்கு இருக்கிறது. எனக்கு அத்வானியின் கொள்கைகளில் கருத்து வேறுபாடு இருந்தாலும், நாடு முழுவதும் கட்சியைக் கட்டி எழுப்பியவர் அவர். ஆனால், கட்சியை வளர்த்த அவருக்கு மோடி உரிய மரியாதை கொடுப்பதில்லை என்கிற புகார் உள்ளது. அதேபோல, கட்சிக்குள் பலருக்கும் மோடிமீது அதிருப்தி இருக்கிறது. அதனால், கட்சியில் விரைவில் பிளவு ஏற்படும் வாய்ப்பு உள்ளதால், மத்திய அரசு விரைவில் கவிழும்.

பாரதிய ஜனதா கட்சி அழிவை நோக்கிச் சென்றுகொண்டிருக்கிறது. ஆளுங்கட்சியாக இருக்கும் ராஜஸ்தான் மாநிலத்தில் நடைபெற்ற இரு எம்.பி இடைத்தேர்தல்களில் பா.ஜ.க தோல்வியைச் சந்தித்தது. மத்தியப் பிரதேசத்து எம்.எல்.ஏ இடைத்தேர்தலிலும் தோல்வியடைந்தது. தற்போது உத்தரப்பி ரதேச இரு எம்.பி இடைத்தேர்தலிலும் பீகார் எம்.பி இடைத்தேர்தலிலும் தோல்வியைச் சந்தித்துள்ளது. அதனால் மத்திய அரசு அழிவின் பாதையில் செல்கிறது.

மத்திய அரசு நெருக்கடியான சூழலில் இருக்கிறது. தற்போது அ.தி.மு.க-வின் 37 எம்.பி-க்களின் ஆதரவு மத்திய அரசுக்குத் தேவைப்படுகிறது. இது நமக்கு மிகப்பெரிய வாய்ப்பாக அமையும் என்பதால் தமிழக அரசு காவிரி மேலாண்மை வாரியம் அமைப்பது, மீத்தேன் திட்டத்தை எதிர்ப்பது போன்ற வற்றில் கூடுதல் அழுத்தம் கொடுத்து அவற்றை நிறைவேற்ற நடவடிக்கை எடுக்க வேண்டும். மத்திய பா.ஜ.க அரசு நெருக்கடியான நிலையில் இருப்ப தால், அனைத்து எதிர்க்கட்சியினரும் ஒருங்கிணைந்து மத்திய அரசை வீழ்த்தப் பாடுபட வேண்டும்’’ எனக் கேட்டுக்கொண்டார்.


ஜ.செ.க தேர்தலில் போட்டியிட முடியாது.

ஆர்.ஓ.எஸ் உத்தரவின்படி, கட்சியின் மத்திய செயலவைக்கு மறுதேர்தலை நடத்தும் அவசியமேதும் இல்லை என்று ஜ.செ.க வாதாடும் அதே சமயம், ஆர்.ஓ.எஸ் உத்தரவை ஜ.செ.க பின்பற்றத் தவறினால் அடுத்த பொதுத்தேர்தலில் போட்டியிடுவதற்கு வேட்பாளர்களை அக்கட்சி நியமனம் செய்ய முடி யாது என்று துணைப்பிரதமர் டத்தோஸ்ரீ அஹமட் ஜாஹிட் ஹமிடி நேற்று திட்டவட்டமாகக் கூறியுள்ளார். மத்திய செயலவைக்கு மறுதேர்தலை நடத்த வேண்டும் என்ற ஆர்.ஓ.எஸ்-சின் இந்த அறிவிப்பால் தாம் குழம்பிப்போயிருப்பதாக ஜ.செ.க தலைமைச் செயலாளர் லிம் குவான் எங் கூறினார். 2012இல் நடத்தப்பட்ட கட்சித் தேர்தலில் வாக்களிக்கும் அதிகாரம் பெற்ற சில பேராளர்கள் இன்று உயிருடன் இல்லை. அவர்களில் கட்சியின் முன்னாள் தலைவர் கர்ப்பால் சிங்கும் ஒருவர். அவர் இப்போது எங்களுடன் இல்லை. மறுதேர்தலுக்காக கர்ப்பாலை மீண் டும் இங்கு நாங்கள் கொண்டு வர வேண்டுமா என்று குவான் எங் வினவினார். நேற்று பினாங்கில் நடைபெற்ற செய்தியாளர் சந்திப்பில் குவான் எங் இக்கேள்வியினை எழுப்பினார். 2012-இல் நடைபெற்ற கட்சித் தேர்தலில் கலந்து கொண்ட பேராளர்களின் பட்டியலை மையமாக வைத்து மறுதேர்தலை நடத்துவது சாத்தியமாகாது. எனவே, இதுதான் எங்களுக்கு புரியவில்லை. இது அர்த்தமுள்ளதாகவும் தெரியவில்லை. அதனால்தான் இது எங்களுக்கு விநோதமான விவகாரமாக இருக்கிறது. காரணம், இது அர்த்தமே இல்லாத ஒன்று. இது புதிராக இருக்கின்றது என்று அவர் சொன்னார். இதனிடையே, ஆர்.ஓ.எஸ் உத்தரவை மீறினால் பொதுத்தேர்தலில் போட்டியிட முடியாது என்ற மற்றொரு அதிர்ச்சித் தகவலை வெளியிட்டுள்ளார் ஜாஹிட் ஹமிடி.கட்சியின் அதிகாரம் பெற்ற கட்சிப் பொறுப்பில் இருக்கும் ஒருவரே பொதுத்தேர்தல் வேட்பாளரின் நியமனக் கடிதத்தில் கையெழுத்திட முடியும் என்று 1966-ஆம் ஆண்டு சங்கங்கள் பதிவுச்சட்டம் வலியுறுத்துவதே இதற்கு காரணமாகும் என்று ஜாஹிட் விளக்கம் அளித்தார். உள்துறை அமைச்சருமான அவர் நேற்று கோம்பாக் அம்னோ தொகுதியின் ஆண்டுக்கூட்டத்தை தொடக்கி வைத்த பிறகு நிருபர்களிடம் இவ்விவரங் களைக் கூறினார். ஒரு வேட்பாளரை நியமனம் செய்யவிருக்கும் கட்சித் தலைவர்களின் அணியை ஆர்.ஓ.எஸ் அங்கீகரிக்கவில்லை என்றால், நியமனக் கடிதத்தை வழங்கவும் முடியாது; அதை ஏற்றுக்கொள்ளவும் முடியாது. எனவே, அக்கட்சியின் வேட்பாளர் போட்டியிட முடியாது என்றார் அவர். 2013 மத்திய செயலவை தேர்தல் செல்லாது என்று ஜ.செ.க-வை ஆர்.ஓ.எஸ் தண்டிப்பது ஒரு சாதாரண விஷயமல்ல என்று வழக்கறிஞர்கள் எச்சரித் துள்ளனர். மிகவும் மோசமான ஒரு சூழலில், ஆர்.ஓ.எஸ். உத்தரவை பின்பற்ற மறுத்தால் ஜ.செ.க பதிவு ரத்தாகலாமென்றும் பொதுத் தேர்தலில் ஜ.செ.க அதன் பெயரையும் முத்திரையையும் பயன்படுத்த முடியாது என்றும் முன்னாள் நாடாளுமன்ற உறுப்பினரும் வழக்கறிஞருமான யுஸ்மாடி யூசுப் கருத்துரைத்தார். இவ்விவகாரத்தில் ஜ.செ.க-விற்கு அதிகாரத்துவ கடிதத்தை ஆர்.ஓ.எஸ் வழங்குவது சிறப்பு என வழக்கறிஞர் மன்றத்தின் சட்டப்பிரிவு துணைத்தலைவர் சுரேந்திரா ஆனந்த் கூறினார்.இக்கடிதத்தை வைத்து ஆர்.ஓ.எஸ்-சிடம் ஜ.செ.க மேல் முறையீடு செய்ய முடியும். இரு தரப்பிலும் சுமுகமான தீர்வுக்கு இது வழி வகுக்கும் என்றும் அவர் சொன்னார். கட்சியின் பதிவை ரத்துச் செய்யும் நோக்கம் இல்லை. ஆனால், மத்திய செயலவைக்கு மறுதேர்தலை அது நடத்த வேண்டும் என்று ஆர்.ஓ.எஸ் கடந்த வெள்ளிக்கிழமை அறிவித்திருந்தது குறிப்பிடத்தக்கது.


பாசிர் கூடாங்கில் தூய்னைக் கேடு. 9 சந்தேக நபர்கள் கைது.

(எம்.கே.வள்ளுவன்) ஜொகூர் பாரு,

பாசிர் கூடாங், தாமான்  பாசிர்  பூத்தே கிம்கிம்  ஆற்றில்  இரசாயன  கழிவு  கொட்டப்பட்ட சம்பவம்  தொடர்பில்  போலீசார் 9 சந்தேக  நபர்களை விசார ணைக்காகத்  தடுத்துள்ளனர். நேற்று   முன்தினம்  மேற்கொண்ட சிறப்புச்  சோதனை  வழி அவர்கள்  தடுக்கப்பட்டதாக நேற்று   தெரிவித்த தேசிய போலீஸ் படைத்தலைவர் டான்ஸ்ரீ  முகமட்  ஃபுஸி ஹருண்   இருவர் ஜொகூர்  பாருவிலும் மற்ற எழுவர்  ஜொகூர் மாநிலத்திலும் தடுக்கப்பட்டதாகவும் தெரிவித்தார்.

Read More: Malasyia Nanban Tamil Daily on 19.3.2019


காவல்துறையினரை தாக்கியது நாம் தமிழர் கட்சியினர் இல்லை: சீமான் விளக்கம்

சென்னை,

நாம் தமிழர் கட்சியின் ஒருங்கிணைப்பாளர் சீமான் இன்று சென்னையில் செய்தியாளர்களுக்கு பேட்டி அளித்தார். அப்போது  அவர் கூறியதாவது:- காவலர்களைத் தாக்கியவர்கள் நாம் தமிழர் கட்சியினர் இல்லை. காவலர்களைத் தாக்கியது தவறு; போராடுபவர்களை காவலர்கள் தாக்குவதும் தவறு.தமிழகம் முழுவதும் உள்ள நாம் தமிழர் கட்சியினர் கைது செய்யப்படுகின்றனர்.

நாம் தமிழர் கட்சி வன்முறை கட்சி அல்ல; போலீசாரை தாக்குவதற்குத்தான் நாங்கள் கட்சி நடத்திக் கொண்டுருக்கிறோமா?. காவிரிக்காக ஐபிஎல் நடத்துவதற்கு எதிர்ப்பு தெரிவித்து போராட்டம் நடத்தினோம். போராட்டத்தில் திடீர் தாக்குதல் ஏற்பட்ட போது, நான் தாக்கியதாக திட்டமிட்டு கொலை முயற்சி செய்கிறோம் என்ற பொய் வழக்கு போடப்பட்டது.

யார் தாக்குதலில் ஈடுபட்டார்கள் என்பதை காவல்துறை தான் கண்டறிந்து நடவடிக்கை  வேண்டும்.  ஐபிஎல் போட்டிக்கு எதிரான போராட்டத்தில் போலீசாரை தாக்கியது நாம் தமிழர் கட்சியினர் இல்லை.  நாம் தமிழர் கட்சியினரை போலீசார் மிரட்டுவதை நிறுத்திக்கொள்ள வேண்டும்  நாம் தமிழர் கட்சியினரை குற்றவாளிகளாக்குவது தவறானது. போராட்டத்தின் போது போலீசை தாக்கியது யார் என்றே தெரியவில்லை.

காவிரிமேலாண்மை வாரியம் அமைக்கும் வரை தொண்டர்களை கைது செயய்வேண்டாம் என்னை வேண்டுமானால் கைது செய்யுங்கள். காவல்துறைக்கு எதிரான கட்சி போல, நாம் தமிழர் கட்சி மீது குற்றம்சாட்டுவது தவறு. ஐபிஎல் போட்டியின்போது, ரசிகர்கள் மற்றும் காவல்துறையினர் மீது நடத்தப்பட்ட தாக்குதல் தவறானது” இவ்வாறு அவர் தெரிவித்தார்.


5 ஆண்டுகால ஆட்சி யாருக்கு?

கோலாலம்பூர், மே 8-

மலேசிய வரலாற்றில் மிக கடுமையான தேர்தல் என வர்ணிக்கப்படும் நாட்டின் 14 ஆவது பொதுத் தேர்தல் நாளை நடைபெறுகிறது. பராமரிப்பு அர சாங்கத்தின் பிரதமர் டத்தோஸ்ரீ நஜீப் துன் ரசாக் தலைமையிலான தேசிய முன்னணிக்கும்  முன்னாள் பிரதமர் துன் டாக்டர் மகாதீர் முகமட் தலை மையிலான பக்காத்தான் ஹராப்பான் கூட்டணிக்கும் இடையில் நடைபெறும் இந்த கடும்  பலப்பரீட்சையில் இரு தரப்பிலும் வலுவான வாக்குறுதிகள் வழங்கப்பட்டுள்ளன. அடுத்த ஐந்து ஆண்டுகால ஆட்சி யாருக்கு?

Read More: Malaysia Nanban Tamil Daily on 8.5.2018


சேலத்தில் தனியார் பேருந்துகள் நேருக்கு நேர் மோதல்; கேரளாவை சேர்ந்தவர்கள் உள்பட 7 பேர் பலி; 38 பேர் பலத்த காயம்

சேலத்தில் நள்ளிரவில் தனியார் பேருந்துகள் நேருக்கு நேர் மோதிக்கொண்ட விபத்தில் கேரளா மாநிலத்தைச் சேர்ந்தவர்கள் உள்பட 7 பேர் பரிதாபமாக பலியாயினர். பலத்த காயம் அடைந்த 38 பேருக்கு சேலம் அரசு மருத்துவமனை மற்றும் தனியார் மருத்துவமனைகளில் தீவிர சிகிச்சை அளிக்கப்பட்டு வருகிறது.

சேலம் புதிய பேருந்து நிலையத்தில் இருந்து அரவிந்த் பஸ் டிரான்ஸ்போர்ட் நிறுவனத்துக்குச் சொந்தமான தனியார் பேருந்து,  நாற்பதுக்கும் மேற்பட்ட பயணிகளை ஏற்றிக்கொண்டு கிருஷ்ணகிரி நோக்கிச் சென்று கொண்டிருந்தது. கர்நாடகா மாநிலம்  பெங்களூரில் இருந்து 24 பயணிகளுடன் யாத்ரா டிராவல்ஸ் என்ற படுக்கை வசதி கொண்ட ஆம்னி பேருந்து சேலம் வழியாக கொச்சின் நோக்கிச் சென்று கொண்டிருந்தது.

நள்ளிரவு 1.15 மணியளவில் (ஆகஸ்ட் 31 - செப். 1, 2018), சேலத்தில் இருந்து கிருஷ்ணகிரி நோக்கிச் சென்று கொண்டிருந்த பேருந்து, சேலம் குரங்குசாவடி அருகே சாலையோரமாக பழுதாகி நின்ற பொலீரோ பிக்அப் வேன் மீது பலமாக  மோதியது. இதில் அந்த வேன் நிலைகுலைந்தது.

அந்த வேன் குண்டு மல்லி பூக்களை பாரம் ஏற்றிக்கொண்டு பெங்களூர் நோக்கிச் சென்று கொண்டிருந்தபோது டயர் பஞ்சரானதால் சாலையோரமாக நிறுத்தி வைக்கப்பட்டு இருந்தது. இண்டிகேட்டர் விளக்குகள் போடப்பட்டு இருந்ததாக விசாரணையில் தெரிய வந்துள்ளது. சேலத்தில் இருந்து சென்ற தனியார் பேருந்து வேன் மீது மோதிய வேகத்தில் சாலையின்  குறுக்கே உள்ள தடுப்புகளை உடைத்துக்கொண்டு, அடுத்த பக்கமுள்ள சாலையில் பாய்ந்து சென்று மீண்டும் சேலத்துக்குச்  செல்லும் வழியை நோக்கி திரும்பி நின்றது.

இதை சற்றும் எதிர்பாராத பெங்களூரில் இருந்து மின்னல் வேகத்தில் வந்து கொண்டிருந்த ஆம்னி பேருந்து, விபத்தில் சிக்கிய பேருந்து மீது அசுர வேகத்தில் மோதியது. அதே வேகத்தில் அந்த ஆம்னி பேருந்து சர்வீஸ் சாலையில் தலைகுப்புற  கவிழ்ந்தது.

பெங்களூரில் சாப்ட்வேர் உள்ளிட்ட பல்வேறு துறைகளில் பணியாற்றும் ஊழியர்கள் வார விடுமுறையைக் கழிக்க சொந்த ஊர்களுக்குச் செல்வதற்காக இரவு 9.30 மணியளவில் ஆம்னி பேருந்தில் ஏறியுள்ளனர். அதனால் பலரும் அயர்ந்து தூங்கிக் கொண்டிருந்துள்ள நேரத்தில்தான் இந்த கோர விபத்து நடந்துள்ளது.

இந்த விபத்தில் பலத்த காயம் அடைந்த 7 பேர் மருத்துவமனைக்குக் கொண்டு செல்லும் வழியில் பரிதாபமாக உயிரிழந்துள்ளனர். இவர்களில் 2 பேர் பெண்கள்.  சேலம் சாலை விபத்தில் கேரளாவை சார்ந்த ஒரே குடும்பத்தை சேர்ந்த நான்குபேர் பலியாகியுள்ளனர்.

சிறுவன் மட்டும் காயமின்றி உயிர் பிழைத்தான்.  சிறுவன் ஈத்தனின் தாத்தா மோன்சி ஜோசப், பாட்டி அல்போன்சா, தந்தை சிஜி வின்செண்ட்,  தாய் பினு மேரி வின்செண்ட் ஆகிய நான்கு பேரும் ஒரே குடும்பத்தைச் சேர்ந்தவர்கள். ஏற்கனவே இருவரின் அடையாளம் தெரிய வந்துள்ளது.  இவர்களுடன் சேர்த்து மொத்தம் 6 பேரின் சடலம் அடையாளம் காணப்பட்டு உள்ளது.ஒருவர் இன்னும் அடையாளம் காணப்படவில்லை.  சடலங்கள் பிரேத பரிசோதனைக்காக சேலம் அரசு மருத்துவமனைக்குக் கொண்டு செல்லப்பட்டது.

விபத்து நடந்தது நள்ளிரவு நேரம் என்பதோடு இறந்தவர்கள் பற்றிய விவரங்களை உடனடியாக சேகரிக்க முடியாமல் காவல்துறையினரும் தடுமாறினர். இதனால் உறவினர்களுக்கு தகவல் அளிப்பதிலும் சிக்கல் ஏற்பட்டுள்ளது. இந்த விபத்தில் ஆம்னி பேருந்து ஓட்டுநர் சுரேஷ்குமாரும் (40) பலத்த காயம் அடைந்து உயிருக்குப் போராடிக் கொண்டிருக்கிறார். அவருக்கு தீவிர சிகிச்சை அளிக்கப்பட்டு வருகிறது.

விபத்தில் இரண்டு பேருந்துகளிலும் பயணித்தவர்களில் 38 பேர் காயம் அடைந்துள்ளனர். அவர்களில் 17 பேர் சேலம் அரசு மருத்துவமனையில் அனுமதிக்கப்பட்டுள்ளனர். மற்ற 21 பேர் கருப்பூர் அருகே உள்ள தனியார் மருத்துவமனையில் சேர்க்கப்பட்டு உள்ளனர்.


இ.பி.எப். iLestari திட்டம்

இ.பி.எப். iLestari திட்டம்

2020 ஏப்ரல் முதல் ஜூலை மாதம் வரை வெளியான மொத்த தொகை ரி.ம.571 கோடி. (ஒரு வாரத்திற்கு முன்பிருந்த ரி.ம.566 கோடியை விட இது அதிகமாகும்). மொத்தம் 45 லட்சம் பெறுநர்கள் நன்மை அடைந்தனர். பணியிருலிருந்து ஓய்வுபெறுபவர்களுக்கு ஆலோசனை வழங்கும் சேவையையும் இ.பி.எப். இலவசமாக வழங்குகிறது. https://www.kwsp.gov.my/ms/member/retirement-advisory-service எனும் அகப்பக்கத்தில் பொதுமக்கள் இதன் விவரங்களைப் பெறலாம்.

டாக்சி ஓட்டுநர்கள்

முதல் கட்டத்தின் கீழ், 29,665 டாக்சி ஓட்டுநர்களுக்காக ரி.ம. 1 கோடியே 78 லட்சம் தொகையை அரசாங்கம் வழங்கியுள்ளது. 2 ஆவது கட்டத்தின் கீழ், 4,814 டாக்சி ஓட்டுநர்களுக்கு 2020 ஜூலை 22 ஆம் தேதி முதல் உதவித் தொகை வழங்கப்பட்டு வருகிறது. 2020 ஜூலை 31 வரையில் 1,376 பேருக்கு ரி.ம. 825,000 வழங்கப்பட்டுள்ளது.

சுற்றுலா வழிகாட்டிகள்

2020 ஜூலை 31 வரையில் மொத்தம் 7,570 சுற்றுலா வழிகாட்டிகள் (முந்தைய எண்ணிக்கை 7,547 பேர்) மொத்தம் ரி.ம. 45 லட்சத்து 40 ஆயிரத்தைப் பெற்றுள்ளனர். இத்தொகை முந்தைய தொகையான ரி.ம. 45 லட்சத்து 30 ஆயிரத்தை விட அதிகமாகும்.

சுற்றுலா பஸ் ஓட்டுநர்கள்

2020 ஜூலை 22 தொடங்கி 3,104 சுற்றுலா பஸ் ஓட்டுநர்களுக்கு  உதவித் தொகை வழங்கப்பட்டு வருகிறது. 2020 ஜூலை 31 வரையில் 2,870 சுற்றுலா பஸ் ஓட்டுநர்கள் ரி.ம.17 லட்சத்தைப் பெற்றுள்ளனர்.

BSN மைக்ரோ கிரெடிட் திட்டம்

2020 ஜூலை 31 வரை, 8,738 எஸ்.எம்.இ. நிறுவனங்களுக்கு ரி.ம. 30 கோடியே 22 லட்சம் வழங்கப்பட்டுள்ளது. (ஒரு வாரத்திற்கு முன்னதாக இதன் எண்ணிக்கை 7,949 நிறுவனங்களாகவும் அவற்றுக்கான தொகை ரி.ம.27 கோடியே 80 லட்சமாகவும் இருந்தது.)

தெக்குன் திட்டம்

2020 ஜூலை 31 வரையில் 24,465 எஸ்.எம்.இ. நிறுவனங்களுக்கு (முந்தைய எண்ணிக்கை 24,187) மொத்தம் ரி.ம. 18 கோடியே 35 லட்சத்து 50 ஆயிரம் வழங்கப்பட்டது. (ஒரு வாரத்திற்கு முன்பு வழங்கப்பட்ட தொகை ரி.ம. 18 கோடியே 10 லட்சம் ஆகும்.)


இரு வெவ்வேறு தீ சம்பவங்களில் 9 பேர் பலி

( ஆறுமுகம் பெருமாள்) கோலலங்காட், டிச.14-

நேற்று அதிகாலையில்  தஞ்சோங் சிப்பாட்டிலும் காஜாங்கிலும் நிகழ்ந்த இரு வெவ்வேறு தீ சம்பவங்களில் மொத்தம் ஒன்பது பேர் பலியானார்கள். இதில் கோலலங்காட், தஞ்சோங் சிப்பாட்டில் நிகழ்ந்த கோரச் சம்பவத் தில் தாத்தா, பாட்டி, இரு பேரப்பிள்ளைகள்  வெட்டி கொலை செய்த பின்னர், வீட் டோடு எரிக்கப்பட்ட கொடூரம் நிகழ்ந்துள்ளது.

அதே சமயத்தில்  காஜாங், சுங்கை லோங்கில் உள்ள  ஒரு முதியோர் இல்லத்தில் நிகழ்ந்த தீ விபத்தில் நான்கு முதியோர் உட்பட ஐவர் கருகி மாண்டனர். முதல் சம்பவத்தில் மோரிப் - சிப்பாங் செல்லும் சாலையில்  தஞ்சோங் சிப்பாட் கடற்கரையோரத்திலிருந்து 80 மீட்டர் தூரத்தில் உள்ள ஒரு வீட்டில்  அதிகாலை 5.30 மணியளவில் நால்வர் கருகி மாண்ட சம்பவம், ஒரு தீ விபத்து என்று முதலில் கண்டறியப்பட்டது.

Read more: MALYSIA NANBAN NEWS PAPER on 14.12.2017


கடத்தப்பட்ட கப்பலில் உள்ள எனது கணவரை மீட்டுத்தாருங்கள்

சோமாலியா கடற்கொள்ளையர்களால் சிறைபிடிக்கப்பட்டுள்ள தனது கணவரை மீட்டுத் தருமாறு அந்த கப்பலின் தலைமை அதிகாரியின் மனைவி உருக் கமான கோரிக்கை ஒன்றை முன்வைத்துள்ளார். குறித்த கப்பலின் தலைமை அதிகாரி ப்ரேமனாத் என்பவரது மனைவியே இந்த கோரிக்கையை முன் வைத்துள்ளார். சோமாலியா கடற்கொள்ளையர்களால் நேற்றைய தினம் கடத்தப்பட்ட கப்பலில் 8 இலங்கையர்கள் இருப்பதாக கடற்படை தரப்பினர் உறுதி செய்திருந் தனர். கடத்தப்பட்ட டுபாய் நாட்டுக்குச் சொந்தமான கப்பலையும், அதிலுள்ள 8 இலங்கையர்களையும் விடுவிக்க சோமாலிய கடற் கொள்ளையர்கள் பிணைப்பணம் கோரியுள்ளம்மை குறிப்பிடத்தக்கது.


இலங்கையில் விமானப்படை எப்போதும் தாக்குதலுக்கு தயார் நிலையில்!

மீண்டும் யுத்தமொன்று ஏற்பட்டால் அதற்கு முகங்கொடுப்பதற்காக இலங்கை விமானப்படை எப்போதும் தயார் நிலையில் உள்ளதாக விமானப்படையின் புதிய தளபதி வைஸ்எயார் சீப் மார்ஷல் கபில ஜயம்பதி தெரிவித்துள்ளார். இலங்கையின் 16வது விமானப் படைத்தளபதியாக அண்மையில் நியமிக்கப்பட்ட வைஸ் சீப்மார்ஷல் கபில ஜயம்பதி, இன்று கண்டி ஸ்ரீ தலதா மாளிகைக்குச் சென்றுவழிபாடுகளில் ஈடுபட்டார். பின்னர் ஊடகங்களுக்கு கருத்து தெரிவிக்கையில் அவர்இவ்வாறு குறிப்பிட்டுள்ளார். யுத்தம் முடிவுக்கு கொண்டுவரப்பட்டுள்ள தற்போதைய நிலையில் இலங்கை விமானப்படையினரின் விமானங்களை தற்போது நாட்டின் சுற்றுலாத் துறையின் வளர்ச்சிக்கும்,போக்குவரத்திற்கும் பயன்படுத்தத் தீர்மானித்துள்ளதாகவும் நாட்டின் தேசியபாதுகாப்பு ஏற்பாட்டில் எந்தவொரு குறைபாடும் இல்லை என்று மேலும்குறிப்பிட்டுள்ளார்.


பெண் செய்தியாளருக்கு முத்தம் கொடுத்த டென்னிஸ் வீரர்; அதிரடி நீக்கம்

பெண் செய்தியாளருக்கு வலுக்கட்டாயமாக முத்தம் கொடுத்த ஃப்ரான்ஸ் டென்னிஸ் வீரர் மேக்ஸிம் ஹாமு, ப்ரெஞ்சு ஓபன் தொடரிலிருந்து நீக்கப் பட்டுள்ளார். பாரிஸில் நடைபெற்று வரும் ப்ரெஞ்சு ஓபன் தொடரின் முதல் ஆட்டத்தில் பாப்லா ஸ்வாசிடம், மேக்ஸிம் ஹாமு தோல்வி அடைந்திருந்தார். அப்போது யூரோஸ்போர்ட் தொலைகாட்சி சார்பில் மாலி தாமஸ் என்ற பெண் நிருபர் ஒருவர் மேக்ஸிம் ஹாமுவிடம் நேரலையில் கேள்வி எழுப்பினார். அப்போது மேக்ஸிம் ஹாமு, அந்தப் பெண் நிருபரின் தோளில் கையைப் போட்டு இழுத்து அவருக்கு வலுக்கட்டாயமாக முத்தம் கொடுத்தார். செய்தியாளர் அதைத் தவிர்த்து விட்டு மீண்டும் கேள்வி எழுப்பும் போது மேக்ஸிம் ஹாமு, மாலி தாமஸ்க்கு மீண்டும் வலுக்கட்டாயமாக முத்தம் கொடுத்தார். அங்கிருந்து வெளியேற முயற்சி செய்த தாமஸின் கழுத்தை மேக்ஸிம் ஹாமு இறுக்கமாகப் பிடித்துக் கொண்டார். இந்தச் சம்பவம் பெரும் அதிர்ச்சியை ஏற்படுத்தியது. தற்போது ஒழுங்கு நடவடிக்கையின் காரணமாக மேக்ஸிம் ஹாமு ப்ரெஞ்சு ஓபன் தொடரிலிருந்து நீக்கப்பட்டுள்ளார்.


மனிதாபிமான அடிப்படையில் கேரளாவிற்கு உதவ தயார்- இம்ரான் கான்

கேரளாவில் வரலாறு காணாத கனமழை பெய்தது. கடவுளின் தேசம் என்று சொல்லப்பட்ட கேரள தேசம் நீரால் சூழப்பட்டது. மலைகளில் இருக்கும் மண் சரிந்து நிலச்சரிவு ஏற்பட்டது. இதுவரையில் 400-க்கும் மேற்பட்டவர்கள் பலி ஆகியுள்ளனர். 19,000 கோடி வரையிலான நஷ்டம், சேதம் ஏற்பட்டுள்ளதாக தெரிவித்துள்ளனர். சுமார் 7 லட்சம்பேர் வீட்டை விட்டு வெளியேறி மீட்பு முகாம்களில் தங்கவைக்கப்படும் அளவிற்கு கேரளாவின் நிலை மாறியது.

இந்நிலையில் பல மாநிலங்கள் நிவாரண உதவிகளை நிதியாகவும், நிவாரண பொருட்களை அனுப்பியும் கேரளாவிற்கு உதவி வருகின்றன. அதேபோல் வெளிநாடுகளும் நிதியுதவி அளிக்க முன்வந்துள்ளன. இந்நிலையில் பாகிஸ்தான் பிரதமர் இம்ரான் கான் அவரது டிவிட்டர் பக்கத்தில் வெள்ளத்தால் பாதிக்கப்பட்ட கேரளாவிற்கு மனிதாபிமான அடிப்படையில் அத்தனை உதவிகளையும் செய்ய பாகிஸ்தான் தயார் என கூறியுள்ளார். அதேபோல் அங்கு இயல்பு நிலை திரும்ப பாகிஸ்தான் மக்கள் சார்பாக வாழ்த்துக்கள் தெரிவித்துக்கொள்வதாக குறிப்பிட்டுள்ளார்.


அமைச்சர்கள் வீட்டுக்கு மட்டும் செல்லும் ஆயிரக்கணக்கான லிட்டர் தண்ணீர்!!!

தமிழ்நாடு தண்ணீருக்காக அலைந்துகொண்டிருக்கிறது. மழையும் பொய்த்துவிட்டது, இது சென்னையின் பிரச்சனை மட்டுமில்லை, தமிழ்நாடு முழுக்க இதே பிரச்சனைதான்.

டெல்டா மாவட்டங்களில் காவிரி நீர் திறக்கப்படாததும் காரணமானது. சென்னையின் தண்ணீர் தேவையை பயன்படுத்திக்கொள்ளும் தனியார் நிறு வனங்கள் அருகிலிருக்கும் கிராமங்களிலிருந்து திருட்டுத்தனமாக தண்ணீரை உறுஞ்சுகின்றன அதை 8000, 10,000 என விற்கின்றன. தண்ணீர் அதிகமாக உறிஞ்சப்படுவதால் அந்த கிராமங்களிலும் தண்ணீர் பஞ்சம் ஏற்பட்டுள்ளது. சென்னையை பொறுத்தவரை ஊரிலிருந்து யாரும் இங்கு வராதீர்கள் என எழுதிப்போடாததுதான் மிச்சம் அவ்வளவு வறட்சி இருக்கிறது. அடுத்த ஆண்டு சென்னை போன்ற நகரங்களில் தண்ணீர் சுத்தமாக இருக்காது என நிதி ஆயோக் அறிக்கை வெளியிட்டுள்ளதும் இங்கு குறிப்பிடத்தக்கது.
இப்படியாக தண்ணீர் பஞ்சம் தலைவிரித்தாடுகிறது. உணவகங்கள், தங்கும் விடுதிகள், ஐ.டி. நிறுவனங்கள் முதல் பொதுக்கழிப்பறை வரை அனைத்தும் மூடப்பட்டுக்கொண்டிருக்கின்றன. இந்நிலையில் அமைச்சர் வேலுமணி, தண்ணீர் பஞ்சம் என்பது பொய் பிரச்சாரம், இங்கு தண்ணீர் பஞ்சம் இல்லை. மூடப்பட்ட கடைகளும், ஐ.டி. நிறுவனங்களும் தண்ணீர் இல்லாததால் மூடப்படவில்லை. அதற்கு வேறு காரணங்கள் இருக்கிறது என்று கூறியுள்ளதும் குறிப்பிடத்தக்கது. இந்நிலையில் சென்னை கிரீன் வேஸ் சாலையில் முதலமைச்சர் உட்பட பல அமைச்சர்களின் வீடு இருக்கிறது.

தினமும் அங்கு இரண்டு லாரிகளில் சென்னை மெட்ரோ தண்ணீர் கொண்டுசெல்லப்படுகிறது. இரண்டு தானே என நினைக்கவேண்டாம் ஒரு லாரி என்பது 12000 லிட்டர் தண்ணீரைக் கொண்டது. இரண்டு லாரிகள் என்பது 24000 லிட்டர் தண்ணீர் அங்கு இருப்பது மொத்தமே 35 அமைச்சர்களின் குடும்பங்கள்தான். இந்த ஒரு லாரி தண்ணீர் பொதுவான பகுதிக்கு ஒருநாள் விட்டு ஒருநாள்தான் செல்லும். அதிலும் மெட்ரோ தண்ணீரை தனியாருக்கு விற்று பணம் சம்பாதிக்க நினைக்கும் ஓட்டுநர்களால் அதுவும் செல்வதில்லை. தண்ணீர் இப்படியாக இருக்கும்போது இவ்வளவு தண்ணீர் அங்கு செல்வது சர்ச்சையை ஏற்படுத்தியுள்ளது. இதேபோல்தான் அரசு உயர் அதிகாரிகள் மற்ற அமைச்சர்கள் வீட்டிற்கும் செல்கிறது. மாட்டை குளிப்பாட்டுவது முதல் அனைத்து வேலைகளையும் இந்த மெட்ரோ நீர் மூலம்தான் செய்கிறார்கள் என்ற பேச்சு அந்தப் பகுதியில் எழுந்துள்ளது.


தமிழ்ப்பள்ளிகளில் பன்மை வகுப்புகளினால் ஆசிரியர்கள் பலர் இடமாற்றம்

(எஸ்.எஸ்.பரதன்) தஞ்சோங்மாலிம்,

குறைவான மாணவர்கள் எண்ணிக்கை கொண்ட ஆரம்பப்பள்ளிகளில் பன்மை வகுப்புகளை மீண்டும் அமல்படுத்த கல்வியமைச்சு நடவடிக்கை மேற்கொண்டதன் எதிரொலியாக பல ஆசிரியர்கள் இடமாற்றம் செய்யப்பட்டிருப்பது அதிர்ச்சியை ஏற்படுத்தியுள்ளது. 40 மாணவர்களுக்கும் குறைவான மாணவர்கள் கொண்ட பள்ளிகளில் பத்திலிருந்து பதினொரு ஆசிரியர்கள் இருந்த காலம் மாறி, தற்போது ஆறு அல்லது ஏழு ஆசிரியர்களே கற்றல் கற்பித்தலை நடத்தி வருகின்றனர்.

Read More: Malaysia Nanban Tamil Daily on 31.3.2018


ஆப்கானிஸ்தான் விமானப்படை தாக்குதலில் 42 பயங்கரவாதிகள் பலி

காபுல்,

ஆப்கானிஸ்தான் நாட்டின் கஸ்னி, குன்டுஸ், உருக்ஸான், லோகர் மாகாணங்களில் விமானப்படைகள் நடத்திய அதிரடித் தாக்குதலில் 42 தலிபான் பயங்கரவாதிகள் கொல்லப்பட்டனர்.ஆப்கானிஸ்தான் நாட்டு வடக்கு பகுதியில் தலிபான் பயங்கரவாதிகள் மற்றும் பல்வேறு சிறிய பயங்கரவாத குழுக்க ளின் ஆதிக்கம் சமீபகாலமாக மீண்டும் தலைதூக்க தொடங்கியுள்ளது.

பயங்கரவாதிகள் மீது ஈவிரக்கம் காட்டாமல் நடவடிக்கை எடுக்குமாறு அந்நாட்டின் ராணுவம் மற்றும் போலீசார் ஆகியோரை கொண்ட கூட்டுப்படைக ளுக்கு அதிபர் அஷ்ரப் கானி உத்தரவிட்டுள்ளார். இந்நிலையில், கடந்த 24 மணிநேரமாக ஆப்கானிஸ்தான் நாட்டின் லோகர், கஸ்னி, குன்டுஸ் மாகாணங்க ளில் விமானப்படைகள் நடத்திய தாக்குதலில் 42 பயங்கரவாதிகள் கொல்லப்பட்டனர்.


பி.கே.ஆர். தலைவராக அன்வார் போட்டியின்றித் தேர்வு

பெட்டாலிங்ஜெயா,

மிக பரபரப்பாக எதிர்பார்க்கப்பட்ட பி.கே.ஆர். கட்சி தேர்தலில் கட்சியின் புதிய தலைவராக டத்தோஸ்ரீ அன்வார் இப்ராஹிம் போட்டியின்றி தேர்வு பெற்றார். கட்சியின் துணைத் தலைவர் பதவிக்கு நடப்பு துணைத்தலைவரும் பொருளாதார விவகார அமைச்சருமான டத்தோஸ்ரீ அஸ்மின் அலியை எதிர்த்து, பண்டான் முன்னாள்  நாடாளுமன்ற உறுப்பினர் ரபிஸி  ரம்லி போட்டியிடுகிறார்.

Read More: Malaysia Nanban Tamil Daily on 6.8.2018


கேரளாவில் 12 மாவட்டங்களுக்கு ரெட் அலர்ட்! - உயிரிழப்பு எண்ணிக்கை 145 ஆக உயர்வு

கேரளாவில் தென்மேற்கு பருவமழைக்கு இன்றோடு உயிரிழப்பு எண்ணிக்கை 145 ஆக உயா்ந்துள்ளது. மத்திய வானிலை மையம் கன மழைக்கு 12 மாவட்டங்களுக்கு ரெட் அலார்ட்டும் 2 மாவட்டங்களுக்கு ஆரஞ்ச் அலார்ட்டும் எச்சரித்துள்ளது.
கடந்த ஒரு மாதமாக கேரளாவை புரட்டி போடும் தென்மேற்கு பருவமழையால் மத்திய மற்றும் வடகேரளத்தில் திரும்பிய பக்கமெல்லாம் வெள்ளக்கா டாக காட்சியளிக்கிறது. ஆயிக்காணக்கானோர் வீடுகளை இழந்து முகாம்களில் தங்க வைக்கப்பட்டுள்ளனர். நிலச்சரிவில் சிக்கி 40க்கும் மேற்பட்டோர் உயிரிழந்துள்ளனர். இதே போல் தண்ணீரிலும் சிக்கி ஏராளமானோர் உயிரிழந்துள்ளனர்.

நேற்று வரை 139 பேர் உயிரிழந்திருப்பதாக கேரளா அரசு அறிவித்தது. மேலும் இன்று அதிகாலையில் 6 போ் வெள்ளத்தில் சிக்கி இறந்ததால் உயிரிழப்பு எண்ணிக்கை 145 ஆக உயா்ந்துள்ளது. மேலும் முகாம்களில் தொற்று நோய் பரவி இருப்பதாக எழுந்த குற்றச்சாட்டை அடுத்து சுகாதாரத்துறை சார்பில் பாதுகாப்பு ஏற்பாடுகளை தீவிர படுத்தியுள்ளது.
இந்தநிலையில் இன்று இந்தியா வானிலை மையம் கேரளாவுக்கு கனமழை எச்சரிக்கை விடுத்துள்ளது. அதில் வயநாடு, கோழிக்கோடு, கண்ணூர், மலப்பு ரம், பாலக்காடு, இடுக்கி, எர்ணாகுளம், ஆலப்புழை, திருச்சூர், கோட்டயம், பத்தணம்திட்ட ஆகிய 12 மாவட்டங்களுக்கு ரெட் அலார்ட்டும் மேலும் திருவ னந்தபுரம், கொல்லம் ஆகிய 2 மாவட்டங்களுக்கு ஆரஞ்ச் அலார்ட்டும் அறிவித்துள்ளது. இதனால் கேரளா மக்கள் மேலும் கன மழை அச்சத்தில் அதிர்ச்சி யடைந்துள்ளனர்.


பெர்சத்துவில் முன்னாள் அம்னோ உறுப்பினர்கள் ஆதிக்கமா?

கோலாலம்பூர்,

தமது தலைமையிலான பெர்சத்து கட்சியில் முன்னாள் அம்னோ உறுப்பினர்கள் ஆதிக்கம் செலுத்த முடியாது. முன்னாள் அம்னோ உறுப்பினர்கள், இது நாள் வரை தாங்கள் சார்ந்து இருந்த கட்சியில் எந்த ஒட்டுறவும் இல்லை,  பணத்தை  தாங்கள் முக்கியமாக கருதவில்லை என்று  நிரூபித்தால் மட்டுமே அவர்களை பெர்சத்து ஏற்றுக்கொள்ளும் என்று பிரதமரும் பெர்சத்து கட்சியின் அவைத் தலைவருமான துன் டாக்டர் மகாதீர் முகமட் நேற்று தெளிவுபடுத்தினார்.

Read More: Malaysia Nanban Tamil Daily on 10.11.2018


நஜீப்பின் தொகுதியிலும் நான் போட்டியிடலாம்.  எதிர்க்கட்சிக்குத் துணை நிற்பேன். அன்வார்

கோலாலம்பூர்,

பி.கே.ஆர். தலைவராகத் தேர்ந்தெடுக்கப்பட்டு, நாட்டின் எட்டாவது பிரதமராவதற்கு காத்திருக்கும் டத்தோ ஸ்ரீ அன்வார் இப்ராஹிம் - 1998 செப்டம்பர் 2-ஆம் தேதி அனைத்து அமைச்சரவை பதவிகளிலிருந்தும் நீக்கப்பட்டு 20 ஆண்டுகள் கடந்துள்ள நிலையில், நடப்பு அரசாங்கம் தவறேதும் இழைக்குமேயா னால் எதிர்க்கட்சிக்குத் (தேசிய முன்னணி) துணை நிற்கும் சாத்தியம் இருப்பதைக் கோடி காட்டியுள்ளார்.

Read More: Malasyia Nanban Tamil Daily 3.9.20185


தோட்டத் தொழிலாளர்களுக்காக குரல் கொடுத்தவர்கள் யார்?

கடந்த 1973 -ஆம் ஆண்டு தொழிலாளர் அமைச்சின் கணக்கெடுப்பின் படி 2,516 தோட்டங்களில் சுமார் 249,620 இந்திய தோட்டத் தொழிலாளர்கள் வேலை செய்திருப்பதாக ஆவணங்கள் காட்டுகின்றன. இவர்களுடன் வாழ்ந்த குடும்ப உறுப்பினர்களின் எண்ணிக்கை 500,000-க்கும் கூடுதலாக இருந் திருக்க வேண்டும் என்பதாகவே ஏவுகணை கணிக்கின்றது. தோட்டப் புறங்களில் வாழ்ந்து வந்த இந்தியர்களின் நலன்களைப் பாதுகாப்பது யார்? அவர்களுக்கு குரல் கொடுத்தவர்கள் யார்? மலேசிய இந்தியர்களில் 80விழுக்காட்டினர் தோட்டப்புற பின் புலத்தினைக் கொண்டவர்கள் என்பதனை யாராலும் மறுக்கவே முடியாது. சுதந்திரம் பெற்ற 60 ஆண்டுகளில் நாட்டின் வளர்ச்சியும், மக்களின் மேம்பாடுகளும் மாபெரும் உருமாற்றம் கண்டிருந்தாலும் மலேசிய இந்திய சமூகத்தின் பெரும் பகுதியினர் கேட்பாரற்றவர்களாகவே பரிமாணம் பெற்றுள்ளதை மறுப்பதற்கு யாருக்காவது தைரியம் இருக்கின்றதா என்ற கேள்வியை ஏவுகணை முன்வைக்கின்றது. 1973 ஆம் ஆண்டு தொழிலாளர் அமைச்சின் கணக்கெடுப்பின் படி 2516 தோட்டங்களில் சுமார் 249,620 இந்திய தோட்டத் தொழி லாளர்கள் வேலை செய்திருப்பதாக ஆவணங்கள் குறிப்பிடுகின்றன. இவர்களுடன் வாழ்ந்த குடும்ப உறுப்பினர்களின் எண்ணிக்கை 500,000க்கும் கூடு தலாக இருந்திருக்க வேண்டும் என்பதாகவே ஏவுகணை கணிக்கின்றது. தோட்டப் புறங்களில் வாழ்ந்து வந்த இந்தியர்களின் நலன்களைப் பாதுகாப்பது நாதியே இல்லாத அலுவலகத்தினை புதிய பொருளாதாரக் கொள்கையின் அமலாக்கத்தில் தோட்டப் புற இந்தியர்கள் முழுமையாக விடுபட்டதற்கு அஸ்திவாரம் அமைந்திருந்ததன் வழியாக உணர்ந்து கொள்ள முடியும். தோட்டப் புறங்களில் தொழிலாளர்களாக இருந்த இந்தியத் தொழிலாளர்களின் மாதச் சம்பளம் ரிம 300 யும் எட்டாத நிலையில் புதிய பொருளாதாரக் கொள்கையின் அமலாக்கத்தில் இந்தியத் தோட்டத் தொழிலாளர்களைத் தனியார் தொழிலாளர்களாக அடையாளமிட்டு அரசாங்கத்தின் ஏழ்மை ஒழிப்புத் திட்டத்திலிருந்து விலக்களிக்கப்பட்டிருந்த கொடுமைக்கு யாராவது வாய்திறந்தார்களோ? * மலேசிய இந்தியர்களின் அரசியல் பிரதிநிதி ம.இ.கா. * தேசிய தோட்டத் தொழிலாளர் சங்கம் (NUPW) * தொழிலாளர் ஆள்பல அமைச்சர்கள் * மலேசிய இந்தியர்களின் பலன்களுக்காக குரல் கொடுத்த எதிர்க்கட்சி இந்திய அரசியல் வாதிகள் போன்றோரில் யாருமே தோட்டத் தொழிலாளர்கள் தேசிய நீரோட்டத்தில் விடுபட்டதற்குக் குரல் எழுப்பவே இல்லை என்பதன் பரிசாக 1980 ஆம் ஆண்டு களில் அகதிகளாக தோட்டப் புறங்களில் இருந்து எவ்விதமான தயார் நிலையும் இல்லாமல் நகர்ப்புறங்களில் புறம்போக்குப் பகுதிகளில் தஞ்சமடைந்த கொடுமைக்கும் யாருமே வாய்திறக்க வில்லை என்பதையாவது பொய்ப்பிக்க முடியுமா? 1970 ஆம் ஆண்டுகளில் தோட்டப் புறங்களில் வாழ்ந்து வந்த இந்தியத் தோட்டத் தொழிலாளர்கள் ஏழைகளாக இருந்து 1980 ஆம் ஆண்டுகளில் பரம ஏழைகளாக பரிணாமம் பெற்றிருந்த சுழலில் நேர் எதிர் மாறாக பணக்காரர்களாக இருந்த தோட்ட முதலாளிகள் கோடீஸ்வரர்களாக உருமாற்றம் கண் டிருந்த சூழலை ஏவுகணையால் வர்ணிக்கவே முடியவில்லை. ஏழையைக் கண்டால் மோழையும் பாயும் என்பார்களே அதைப் போல அரசியல் பிரதி நிதித்துவமே இல்லாத தோட்டப்புறத் தொழிலாளர்களை ஒட்டு மொத்தமாகவே ரிம 7,000 முதல் ரிம 15,000 வரை சேவையை கொடுத்து ஓரங்கட்டப் பட்ட கொடுமையால் தான் இன்று அரங்கேற்றம் கண்டு வரும் சமூகப் பொருளாதார இன்னல்களுக்கு அஸ்திவாரம் என்பதை ஏவுகணை வலியுறுத்த விரும்புகின்றது. சொந்த வீட்டுடைமைத் திட்டம் எங்கே? தோட்டத் தொழிலாளர்களாக வியர்வை சிந்தி உழைத்த இந்தியர்கள் வாழ்வியலை இழந்த சோகக் கதைகளைக் கேட்பாரற்ற சூழலில் 1977 ஆம் ஆண் டில் அப்போதைய பிரதமர் துன் அப்துல் ரசாக் தலைமையில் வழங்கப்பட்ட தோட்ட ஈயச்சுரங்க தொழிலாளர்களுக்கான சொந்த வீட்டுடைமைத் திட்டம் ‘தொடர் பான பரிந்துரையின் அமலாக்கம் முழுமையடையாத தற்கு யாராவது காரணங்களைக் கூற முடியுமா? மஇகாவின் வர லாற்றிலேயே மலேசிய இந்தியர்க ளின் நலன்களுக்காக மிகச் சிறந்த தலைமைத் துவத்தைக் கொண்டிருந்த டான்ஸ்ரீ மாணிக்க வாசகத்தின் செயல்பாடுகள் அனைத்தும் கானல் நீராகிப் போனதற்கு யார் பொறுப்பு என்பதையும் இந்திய சமூகம் முழுமையாக உணர வேண்டும். தொழிலாளர் அமைச்சராக இருந்த டான்ஸ்ரீ மாணிக்கவா சகத்தின் தலைமையில் வழங்கப் பட்ட தோட்ட, ஈயச் சுரங்க தொழி லாளர்களுக்கான வீட்டுடை மைத் திட்டப் பரிந்துரை அரசாங் கத் தால் அங்கீகரிக்கப்பட்டி ருந்தா லும் முழுமையான அமலாக் கம் இல்லாததால் மலேசியத் தோட் டத் தொழி லாளர்களின் சொந்த வீட்டுக்கான கனவுகள் கலைந்து போனதன் விளை வினை நாம் இப்போது அறுவடை செய்து வரு கின்றோம். அரிசிப் பைகளுக்கும், பரிசுக் கூடைகளுக்கும், கோழித் துண்டுகளுக்கும் போராடும் சமூகமாக நம்மை உருமாற்றியி ருப்பதை ஒரு கணம் சிந்தித்தால் தேசிய நீரோட்டத்தில் நாம் விடுபட்டிருப்பதை நிச்சய மாக உணர முடியும். 1973ஆம் ஆண்டில் அமலாக்கம் கண்டிருந்த தோட்ட ஈயச் சுரங்க தொழிலாளர்க ளுக்கான வீட்டுடைமைத் திட்டம் நிறைவேற்றம் கண்டிரு ந்தால் அடி மைகளை விடவும், அகதிகளை விடவும் கேவலமான முறையில் விரட்டியடிக்கப்படும் அவலங்கள் நிச்சயம் நிகழ்ந்திரு க்காது என்பது 100 விழுக்காடு வெளிச்சமாகும். அதோடு குண்டறிய நடவடிக்கைகள் நமது சமூகத்தினை நிச்சயமாகப் பதம் பார்த்திருக்கும் வாய்ப்பும் ஏற்பட்டிருக்காது என்பதாகவே ஏவுகணை கருதுகின்றது. அரசியல் பலவீனத்தால் பலியானோம்! மலேசிய இந்தியர்களின் 60 ஆண்டுகால இன்னல்களுக்கு விடியலே இல்லாததற்கு யாரைக் குற்றம் கூறுவது? * மலேசியர்களின் ஒரே அரசாங்கப் பிரதிநிதி மஇகா? * தேசிய தோட்டத் தொழிலாளர் சங்கம்? * மலேசிய அரசாங்கம்? * மலேசிய தோட்டத் தொழிலாளர்கள்? என ஏவுகணையால் எழுதிக் கொண்டே போக முடியும் பட்சத்தில் கடந்த 60 ஆண்டுக ளாக மலேசிய இந்தியர்களின் சமூகப் பொருளாதார மேம்பாட் டிற் காக திட்டங்கள் கைக்கு எட்டியது வாய்க்கு எட்டாத நிலை என்பதை யாருமே மறுக்க முடியாது! 1980ஆம் ஆண்டுகளில் நகர்ப்புற முன்னோடிகளாக புலம் பெயர்ந்த தோட்டப்புற இந்தியர் களின் சமூகப் பொருளாதார இன்னல்களுக்கு இன்றுவரை விடி யலே ஏற்படவில்லை. புறம்போக்கு நிலப்பகுதிகள் மலிவு விலை அடுக்குமாடி வீடுகளாக தோற்றம் மாறியதே தவிர வாழும் சூழலில் எவ்விதமான உரு மாற்றமும் ஏற்படவில்லை என்பதற்குச் சான்றுகள் ஆயிரம் உண்டு! 14ஆவது பொதுத் தேர்தலும் விளிம்பில் இருக்கும் நிலையில் நமது சமூகத்தின் பிரதிநிதிகள் வேறு வகையான போராட்டங்களில் ஈடுபட்டுள்ள நிலையில் வாக்குறுதிகளும், திடீர் திட்டங்களும், கண்காட்சிகளாக செயல்பாடுகளும் அரங்கேற்றம் காண்பதற்கு வரிசை பிடித்து நிற்கும் நிலையில் மலேசிய இந்தியர்களின் பலவீனங்களை முழுமையாக ஆராய்வோம்.


சிக்னல் வந்தால் ஏற்காதீர்கள்.. வேற்றுகிரகவாசிகள் நம்மை அழித்து விடுவார்கள்.

லண்டன் வேற்றுகிரகவாசிகளை நாம் ஒரு வேளை கண்டுபிடித்தாலும் கூட அவர்களை நாம் தொடர்பு கொள்ளாமல் தவிர்ப்பது நல்லது. இல்லாவிட்டால் அவர்கள் நமது பூமியைக் கைப்பற்றி விடும் அபாயம் உள்ளதாக பிரபல விஞ்ஞானி ஸ்டீபன் ஹாக்கிங் எச்சரித்துள்ளார். வேற்றுகிரகவாசிகள் குறித்த ஆய்வுகளில் தவறில்லை. அதேசமயம், நாம் அவர்களைத் தொடர்பு கொள்ள முயற்சிப்பது சரியான செயல் அல்ல. அது நமது அழிவுக்கு வித்திட்டு விடும் என்றும் கூறியுள்ளார் ஹாக்கிங். இதற்கு முன்பும் கூட அவர் இதே எச்சரிக்கையை விடுத்திருந்தார். விஞ்ஞானி கள் கிளீஸ் 832சி (Gliese 832c) என்ற கிரகத்தைக் கண்டுபிடித்துள்ளனர். அங்கு வேற்றுகிரகவாசிகள் வசிக்கலாம் என்று கூறப்படுகிறது. இதுதொடர்பான ஆய்வுகளும் முடுக்கி விடப்பட்டுள்ளன. ஆனால் அவர்களைத் தொடர்பு கொண்டால் நமக்குத்தான் சிக்கல் என்று ஹாக்கிங் எச்சரித்துள்ளார். இதுகுறித்து ஹாக்கிங் கூறுகையில், வேற்றுகிரகவாசிகளை நாம் தொடர்பு கொள்ளாதவரை தப்பித்தோம். ஒரு வேளை தொடர்பு கொண்டால் பிறகு மனித இனமே பூண்டோடு அழிந்து விடும். அவர்கள் நம்மை அழித்து விடுவார்கள். கண்டிப்பாக ஒரு நாள் வேற்றுகிரகவாசிகளிடமிருந்து நமக்கு சிக்னல் வரும். ஆனால் அதற்குப் பதிலளிப்பதில் நாம் மிகுந்த புத்திசாலித்தனத்தோடு செயல்பட வேண்டும். வேற்றுகிரகவாசிகள் நம்மை விட புத்திசாலிகளாக இருப்பார்கள். அவர்களைத் தொடர்பு கொள்வது என்பது, கொலம்பஸை எதிர் கொண்ட செவ்விந்தியர்களின் கதை போல. அந்தக் கதையை யாரும் மறந்திருக்க மாட்டார்கள். மிகுந்த கவனமாக இருந்தால் மட்டுமே அழிவைத் தவிர்க்க முடியும். நம்மைப் போலத்தான் வேற்றுகிரகவாசிகளும் பிற கிரகங்களைத் தேடிக் கொண்டிருப்பார்கள். நாம் அவர்களிடம் சிக்கினால் பூமியையும் தங்கள் வயப் படுத்தவே அவர்கள் முயல்வார்கள் என்று கூறியுள்ளார் ஹாக்கிங். கடந்த 2010ம் ஆண்டு முதலே இந்த எச்சரிக்கையைக் கொடுத்து வருகிறார் ஹாக்கிங். ஆரம்பத்தில் மனிதர்கள் மட்டும்தான் இருப்பதாக நான் கரு தினேன். ஆனால் இப்போது வேற்றுகிரகவாசிகளும் இருப்பதாக நான் நம்புகிறேன் என்றும் கூறியுள்ளார் ஹாக்கிங். ஹாக்கிங்கே சொல்கிறார்.. எதுக்கும் கவனமாவே இருப்போம்ய்யா!


இலங்கையின் அடுத்த அதிபர் தமிழர்தான்

அமெரிக்காவில் நடைபெற்ற இசை நிகழ்வொன்றில் இலங்கையின் பிரபல சிங்கள பாடகர் சுனில் பெரேரா கலந்து கொண்டார். அமெரிக்காவின் ஹுஸ்டன் பகுதியில் கடந்த ஞாயிற்றுக்கிழமை இந்த நிகழ்ச்சி நடைபெற்றது. இதில், கலந்துகொண்ட சுனின் அரசியல் சார்ந்த கருத்துக்களை வௌிப்படையாக் வௌியிட்டார். அதாவது, இலங்கையில் பௌத்த மதத்திற்கு கொடுக்கப்பட்டுள்ள முன்னுரிமையை நீக்க வேண்டும். இலங்கையின் அடுத்த அதிபராக ஒரு தமிழர் அல்லது முஸ்லிம் ஒருவர் நியமிக்கப்பட வேண்டும் என அவர் குறிப்பிட்டுள்ளார். இந்த கருத்திற்கு அங்கிருந்த அனைவரும் எதிர்ப்பு வெளியிட்டுள்ள னர். அரசியல் தொடர்பில் அவர் வெளியிட்ட கருத்து அங்கிருந்தவர்கள் மத்தியில் ஆத்திரத்தை ஏற்படுத்தியதுடன், அவரை தாக்குவதற்கான முயற்சி மேற்கொள்ளப்பட்டுள்ளது. எனினும் சுனில் பெரேரா மீது மேற்கொள்ளப்படவிருந்த தாக்குதல், நிகழ்ச்சி ஏற்பாட்டாளர்களால் தடுக்கப்பட்டது. வரும் காலங்களில் சுனில் பெரே ராவை இவ்வாறான நிகழ்ச்சிக்கு அழைக்க வேண்டாம் என மக்கள் கருத்து தெரிவித்துள்ளனாராம்.


தடுப்புக் காவலில் மரணங்கள்

(பார்த்திபன் நாகராஜன் / எஸ். டவினா) ஜிஞ்சாங், தடுப்புக் காவலில் நிகழ்ந்து வரும் மரணச் சம்பவங்களுக்கு தேசிய போலீஸ்படைத் தலைவர் டான்ஸ்ரீ காலிட் அபு பக்கார் உடனடியாக தீர்வு காண வேண் டும் இல்லையென்றால் பதவி விலக வேண்டும் என்று சுவாராம் இயக்குநர் செவன் துரைசாமி நேற்று வலியுறுத்தினார். ஜிஞ்சாங் உத்தாரா, நீண்ட வீடமைப்புப் பகுதியைச் சேர்ந்த பெனடிக் த/பெ தனிலாஸ் (வயது 44) கைது செய்யப்பட்டு ஜிஞ் சாங் காவல் நிலைய தடுப்புக் காவலில் வைக்கப்பட்டார். சுமார் 13 நாட்கள் தடுப்புக் காவலில் இருந்த பெனடிக் உடல் நலக் குறைவால் கோலாலம்பூர் பெரிய மருத்துவமனையில் அனுமதிக்கப்பட்டார்.அங்கு அவருக்கு வழங்கப் பட்ட சிகிச்சைகள் பலனளிக்கா மல் நேற்று முன்தினம் மரணமடைந்தார். பெனடிக் மரணம் குறித்து அவரின் மனைவி ஜானகி த/பெ நடராஜன் மருத்துவரிடம் வின வினார். அதற்கு மருத்துவர் மூச்சுத் திணறல் காரணமாக தான் பெனடிக் மரணமடைந்தார் என கூறியிருக்கிறார். பெனடிக்கிற்கு இருதய அறுவை சிகிச்சை செய்யப்பட் டிருந்தது. தடுப்புக் காவலில் வைக்கப்பட்டிருந்த போது பெனடிக்கிற்கு என்ன நிகழ்ந்தது என்று அவ ரின் குடும்பத்தாருக்கு தெரியவில்லை.ஆனால் பெனடிக்கின் மரணத் தில் ஏதோ சூழ்ச்சி நிகழ்ந்திருக் கிறது என்பதில் மட்டும் அவரின் மனைவி ஜானகி உறுதியாக இருக்கிறார். இதன் அடிப்படையில் நேற்று முன்தினம் செந்தூல் மாவட்ட போலீஸ் நிலையத்திலும் ஜானகி புகார் செய்துள்ளார் என்று செவன் துரைசாமி கூறினார். தடுப்புக் காவலில் பெனடிக் மரணமடைந்தது போல் பல சம்பவங்கள் தற்போது நிகழ்ந்து வருகின்றன.இச்சம்பவங்களுக்கு உரிய நடவடிக்கைகளை எடுக் கப்படாத தால் இதுபோன்ற மரணங்களும் அதிகரித்துக் கொண்டே வருகின்றன.ஆகவே தடுப்புக் காவல் மரணங்கள் விவகாரங்களுக்கு டான்ஸ்ரீ காலிட் உடனடியாக தீர்வு காண வேண்டும். இல்லையென் றால் பதவி விலக வேண்டும் என்று செவன் துரைசாமி செய்தியாளர்களிடம் கூறினார். இதனிடையே பெனடிக்கிற்கு திருமணமாகி ஐந்து பிள்ளைகள் உள்ளனர். கடைசி மகளுக்கு 1 வயது தான் ஆகிறது. இந்நிலையில் சந்தேகத்தின் அடிப் படையில் அழைத்து செல்லப்பட்ட பெனடிக் திடீரென மரணமடைந்துள்ளார். இனி பெனடிக்கின் மனைவி, ஐந்து பிள்ளைகளின் எதிர்காலத் திற்கு போலீஸ்படை பதில் சொல்லுமா என்று பெர்மாஸ் இயக்கத்தின் தலைவர் எம். ஆறுமுகம் நேற்று கேள்வி எழுப்பினார்.